
Algun celebrando 40 aña cu ta practicamente nan bida completo 

Hospital a celebra 710 aña di hubileo 
di empleadonan leal y colegial 






Dr. Horacio E. Oduber Hospital a celebra recientemente hubileo di su 
empleadonan cu entre januari y mei 2019 a celebra aña den servicio. 
Durante e evento aki a celebra un total di 710 aña di servicio di cual al- 
gun a conmemora 12.5 aña, un grupo 25 aña y hasta tabatin empleado 
cu a cumpli 40 aña di servicio. 

Esey practicamente ta un bida completo dedica na cuido di pashent! 

IVe don't just say it ... Wq Guarantee it ti! 


your se curity jTrotectton 
jyartner since 1996 


Tet 582-7252 


Everyone deserves a safe place to work, 
live and play. 

Doño di compleho apartamento na 
Montaña responsabel pa dañonan 
cu victima a sufri den explosion 


AVUR Investment a wordo haya re- 
sponsabel door di Corte, pa e can- 
dela cu a surgi na un apartamento 
na Noord, cu a costa bida di un per- 
sona y a laga otro seriamente herida 
y kende te awe ta bou tratamento. E 
victima kende a lceda na vida a cum- 
insa un caso den Corte civil contra 
Avur Investments N.V y Arugas. 

Dia 10 di september, 2012, tres 
luna y mey despues cu e compania 
a keda funda oficialmente y registra 
na Camara di Comercio, a surgi un 
explosion di gas den apartamento di 
demandante, den un compleho na 
Noord. E causa di e explosion, segun 
investigacion haci door di Cuerpo di 
Bombero, tabata e instalacion incor- 
ecto (conexionnan di gas no sufici- 
entemente bon cera), pa cual e gas 
a plama den e espacio entre e piso 
y plafond. Durante e explosion un 
persona a perde su bida y e deman- 
dante a resulta seriamente herida. 
Avur, tempo di e explosion, tabata 
doño di e compleho y a laga haci 
construccion den e compleho, unda 
cu den e piso abou espacionan com- 
ercial a wordo converti den aparta- 
mentonan. E instalacionnan di gas 
adapta a wordo haci door di Avur sin 
cu e tabatin e permisonan necesario 
pa esaki y sin cu e instalacionnan a 
wordo aproba door di DTI. E insta- 
lacionnan cu tabatin, nan validez 
a caduca na 2006 y no tabatin un 
“herkeuring” a tuma luga. Algun dia 
prome cu e explosion, Arugus a en- 
trega gas pa e instalacionnan conec- 
ta. 


E demandante a bisa cu e dos com- 
panianan aki ta responsabel pa e ex- 
plosion como tambe pa e dañonan 
cu el a sufri y pa cual a pidi un adel- 
anto riba e suma cu e lo bay pidi pa 
daño sufri. E abogado di e victima 
a bisa cu e dos companianan alci a 
actua di forma ilegal. Avur pa pone 
instalacionnan cu no ta adecuado y 
no a laga keurnan; y Arugas pa en- 
trega gas sin cu e doño tin e debido 
documento cu ta proba cu e sistema 
a wordo aproba. 

Corte a bisa cu e sucedido tabata 
algo hopi serio unda cu e victima a 
sufri dañonan grandi, el a sufri hopi 
y esaki lo ta algo permanente. Pero e 
huzgamento di e caso mester tuma 
luga a base di puntonan legal y kisas 
pa e victima esaki lo mustra un ac- 
tuacion “friu” (sin emocion). 

Den e caso di Avur, a otorga e peti- 
cion pa declara nan responsabel y 
pago di un adelanto riba e suma pa 
daño sufri. 

Pa loke ta Arugus, Corte a conclui cu 
nan no ta responsabel. Den e caso 
aki, Arugas tabata entrega gas na e 
compleho di apartamento alci cu ta- 
bata den man di otro doño cu tabata 
Apartments Montaña Plaza. Pa falta 
di pago a stop cu entrega di gas na 
juni, 2012, y a lcita e tanki di gas. 
Despues cu Apartments Montaña a 
paga bek, dia 5 di september a pone 
e tanki bek y dia 7 di september 
(2012) a entrega e gas. E tempo ey 
ainda tabata existi un relacion entre 
Arugas y AMP y cual a wordo finalisa 
dia prome di november, 2012. Pues 



Arugas ta bisa cu nan no tabata sa 
cu AVur mientrastanto a bira e doño 
di e compleho di apartamento y cu 
tampoco tabata sa cu tabata entrega 
gas na Avur y no na AMP. E victima 
no a splica con Arugas por tabata sa 
esalci. 

E pregunta tabata si Arugas tabata 
responsabel pa controla si su cliente, 
AMP, ainda tabatin of tin un certi- 
ficado valido di e instalacion di gas. 
Segun e leynan di e entrega di gas 
(y siguridad) e obligacion pa pidi y 
haya un certificado di aprobacion pa 
instalacion di gas ta cay riba e com- 
pania (cliente). E instalacion ta wor- 
do haci door di un instalador recon- 
oci y e permiso ta wordo duna door 
di Minister. No ta proba cu Arugas 
tabata encarga cu instalacion di e 
sistema. Ley no ta papia cu Arugas 
ta responsabel. Pues Corte a declara 
Avur responsabel pa e explosion di 
gas na september 2012 y e dañonan 
cu e victima a sufri. E suma total cu 
e mester paga, mester wordo calcula 
ainda y ta duna e victima un adel- 
anto di 20 mil florin riba e pago aki, 
cu e interes cu a cuminsa core for di 
14 di maart, 2018. 

Corte a ordena 

Gobierno mester respeta contracto di huur di DTI 



UN di e decisionnan cu a cay den Corte e luna aki 
tabata esun cu Aruba Villas NV a cuminsa contra pais 
Aruba, pa e hecho di no kier cumpli cu e contracto di 
huur pa cu nan edificio na Barcadera, den cual DTI ta 
situa. 

E discusionnan aki a bin ta andando for di momento 
cu e Gobierno nobo a sinta na november, 2017. No a 
logra yega na ningun acuerdo pa cual Corte mester a 
tuma un decision riba esaki. Finalmente Corte a bisa 
cu Gobierno MESTER respeta e contracto, cu no ta cay 
bou di e categoria di “afscheidsbeleid” manera cu Gabi- 
nete Wever Croes kier a catalogue. 

E compania Aruba Villas na inicio di 2016 a cuminsa 
cu e procedura pa haya tereno na Barcadera pa wordo 
desaroya. Documentonan entrega ta mustra cu e di- 
rector di DTI tabata envolvi cu e procedura pa adkiri 
hardware y osftware pa e keuringslokaalnan di e edi- 
ficio nobo aki na Barcadera. Dia prome di september, 

2017, a ofrece esaki na huur cu Gobierno ora cu e taba- 
ta practicamente cla. E director den un carta ta bisa cu 
tur cos a wordo haci segun specificacionnan haci pa por 
wordo gehuur cu DTI, manera tabata e palabracion di e 
Ministerio encarga. Net algun dia prome cu eleccion a 
firma e contracto pa un periodo di cinco aña. 

Ora cu e caso alci a wordo den kortgeding na april, 

2018, a palabra cu Gobierno lo paga e suma di huur en 
cuestion riba prome dia di luna, te ora cu tin un deci- 
sion final den bodemprocedure. Aruba Villas ta pidi pa 
nan sigui paga e huur y cumpli cu e contracto. Pero Go- 
bierno ta keda insisti cu nan no ta mara na e acuerdo 
alci cu ta en pugna cu orden publico. Nan ta considera 
como parti di e asina yama “afscheidsbeleid”. 


Esta cu den forma hopi lihe prome cu cambio di gober- 
nacion a cera e acuerdo aki cu su contenido nan ta 
considera dudoso, poniendo un presion enorme riba 
recursonan publico. 

Corte ta bisa cu e solo hecho cu e Minister a firma un 
contracto net prome cu cambio di Gobernacion, no 
por papia di biaha di “afscheidsbeleid”. Pa proba esaki 
mester tin otro circunstancianan inclui. Riba e punto 
aki Gobierno ta bisa cu pa e diseño y construccion no 
a tene un destaho publico. Corte no ta di acuerdo pa- 
sobra den e caso aki e ta un contracto di huur y no un 
acuerdo pa ehecuta un orden. E ora no ta relevante si 
e diseño y construccion a tuma luga segun ley di com- 
patibilidad. E acuerdo di huur a wordo cera, segun e ley 
di comptabilidad, pa cierto temporada y riba conseho 
di DPI. 

Sin mucho mas informacion cu no a wordo duna, Corte 
no ta mira cu ta importante e hecho cu e permiso di 
construccion a wordo duna prome cu e derecho di er- 
fpacht. No a duna un splicacion pakico den un caso 
asina e acuerdo di huur mester wordo declara nulo. 

Mas pasobra e acuerdo di huur a wordo cera riba con- 
seho di DPI. 

Pa lolce e suma di huur cu Gobierno ta bisa ta exorbi- 
tante, Corte ta bisa cu e taxatierapport presenta di e 
edificio, sin e contenido, no a wordo splica pakico esaki 
ta di importancia pa conclui cu e prijs di huur ta halto. 
Si e balor di mercado ta manera pais Aruba mes a bisa, 
e huur pa aña, cu ta 13.4% di e balor cu Gobierno a 
menciona, anto Corte no ta haya esaki exorbitante- 
mente halto. Ley di huur ta bisa cu e suma aki no por 
ta mas cu 14% di e gastonan di construccion. Aruba 
Villas a bisa cu esaki ta bal 10 miyon, y e ora e huur 
(pa aña) no ta mas cu 8.1% di e gastonan di construc- 
cion, cual no ta exorbitante. E balor di 10 miyon a 
wordo bon splica door di Aruba Villas y Gobierno no a 
cuestiona esaki. 

Pues corte a conclui cu no tin nada (ningun circum- 
stancia) cu ta indica cu e acuerdo di huur cera ta nulo, 
debi cu e ta en contra di orden di publico. Por lo tanto, 
Gobierno (pais Aruba) mester cumpli cu su obliga- 
cionnan den e contracto cera. Pues mester cumpli cu e 
contracto firma dia 22 di september, 2017. 

Prome Minister Evelyn Wever-Croes: 

Lo discuti varios tema di Venezuela cu Hulanda 



DIALUNAy diamars, Prome Minister Evelyn Wev- 
er-Croes tin varios reunion na Hulanda na unda e 
topico principal tawata Venezuela. Despues di re- 
unionnan na Washington, unda cu Prome Minister a 
hiba varios reunion hopi importante tocante e crisis 
migratorio di Venezuela y e impacto cu esald tin pa 
e islanan den nos region mas cerca di Venezuela, e 
mandatario principal di nos pais ta hibando reunion- 
nan na Hulanda pa trata e mesun topico ald riba niv- 
el di Reino. Minister Plenipotenciario na Hulanda, 
Guilffred Besaril a compaña Prome Minister den e 
reunionnan na Hulanda. 

Dialuna mainta Premier Wever-Croes a reuni cu Pre- 
mier Mark Rutte. Un bon reunion principalmente 
pa pone na altura di e crisis di Venezuela y e impacto 
riba Aruba y riba e ciere di frontera. 

“Mi a describi e retonan cu nos tin awor, y esunnan 
cu nos tin pa enfrenta. Y mi a bise cu comunidad 
mundial awor mester ‘step up to the plate’ pasobra 
no ta husto cu nos so mester atende e situacion”. 
Tambe e Premier di Aruba a reuni cu Premier Mark 
Rutte y Secretario di Estando Raymond Rnops na 
unda cu a trata brevemente e tema di finansas pu- 
blico di Aruba, den e contexto di e impacto di e crisis 
migratorio di Venezuela. 



“Pa mi ta importante pa aki na Hulanda nan com- 
pronde cu nos ta atendiendo cu e efectonan di un 
crisis cu nos no a ocasiona, y cu e tin su consecuen- 
cianan pa Aruba. E tawata un bon reunion”, Prome 
Minister a enfatisa. 

Prome Minister a reuni tambe cu sra. Milly Schwen- 
gle kende ta miembro di Aruba den Raad van State. 
Raad van State ta conseha entre otro den caso cu tin 
disputa entre Hulanda y Aruba. Mi a informa señora 
Schwengle di e desaroyonan na Aruba, p’asina como 
miembro di Aruba, e ta bon informa. 

“E impacto di e crisis di Venezuela riba nos pais ta 
hopi grandi, y ta hopi importante pa Parlamento y 
Gobierno Hulandes tambe ta na altura di esaki. E 
crisis di Venezuela no ta un crisis di Venezuela so, of 
un crisis regional so, e ta un crisis mundial. Aruba y 
Corsou ta wordo considera como e dos paisnan cu ta 
wordo afecta mas severamente y sin cu nos ta haya 
ayudo financiero di ningun banda. 

Esald no ta un situacion cu nos a crea, pero nos ta 
wanta e golpinan si. Ta momento pa Reino y pa co- 
munidad mundial comparti e peso ald y no bira cara 
y keda sin yuda den e crisis aki,” Prome Minister a 
enfatisa. 

Scooter horta na Sabana Liber 


DESCONOCI a simplemente drenta cura di un cas 
na Sabana Liber den fin di siman y a bay cu un vehi- 
culo di motor. 

Diadomingo den oranan di dia ta presenta na Warda di 
Polis e homber di fam Y., pa haci denuncia di robo. 


E1 a splica cu dia 25 di mei, rond di mey anochi, el a 
staciona su scooter Baja 180 CC color blauw, sin num- 
ber, den cura patras di e cas. E ultimo biaha cu el a 
mira tabata pa mey anochi. Mainta 8’or, el a bin descu- 
bri cu desconocinan a bay cu e vehiculo. 



ARUBA UONS CLUB 

PRESENTS: 




WEDNESDAY M 
RENAISSANCE CON 


Ai ; 

V=K| 


29, 2019 
WON CENTER 
•00 AM 


TIME: 8 

• 1 ' '4 


su Doble Sabor - Musical Time - 
Robert y su Solo Banda Show 


.00 PER COUPLE 

DINNER INCLUDED 


AWG 300 


THANKYOU F< 
ALL PRO 


OUR DONATION 
GO TO CHARITY 


RESSCODE: COCK AIL CHIC / DOORS OPEN AT 7:30 PM 


Auto na 
candela 



DESPUES di e 

sucedido cu e adicto 
ambulante cu a sufri 
kemaduranan serio, e 
mesun dia pero den 
oranan di anochi, Po- 
lis ta haya melding cu 
tin un auto na candela 
den e bisindario ey. 
Polisnan a bay den e 
area y a constata cu 
tabatin un auto na 
candela pero dilanti di 
“ U -Wanna-Beer ”. 
Tabata trata di un Nis- 
san Sentra berde scur, 
sin plachi number. 
Bomberonan a bini na 
e sitio y a paga e can- 
dela. E doño di e vehi- 
culo ta sospecha cu un 
adicto lo no a cende su 
auto na candela. 

Lider di AVP mr. Mike Eman 

AVP ta tene lectura riba preocupacion 
cu aumento di tarifa di Grondbelasting 



SIN un dialogo of cualkier forma di consulta Go- 
bierno a impone un tarifa nobo pa Grondbelast- 
ing. Den e dianan aki centenares di ciudadano y 
empresanan a worde confronta cu un “aanslag” 
cu a aumenta dramaticamente y pa hopi e cam- 
bio inespera alci ta causa un problema financiero 
grave. Esaki no ta manera pa atende cu nos con- 
ciudadanonan, lider di AVP, mr. Mike Eman a ex- 
presa. 

Tambe Eman a bisa cu Partido AVP a consulta cu 
diferente consehero fiscal cu a duna di conoce cu 
na nan opinion e aplicacion di tarifa nobo aki ta 
enpugna cu ley. 

Locual nan ta splica ta cu Landsverordening 
Grondbelasting ta traha cu un ciclo di 5 aña. E 
balor di bo propiedad ta worde calcula p’e cinco 
añanan ey. 



BO MESTER Dl WASTE BUCKET RESIDENCIAL 
OF COMERCIAL? jm. 




20 yrd 
Big Bucket 


J5 yrd 

Junior Bucket 


70 vrd 


Srndf 


Riba e balor aki e percentahe di Grondbelasting ta worde cal- 
cula. Normalmente e balor ta lceda vigente pa 5 aña. 

Den caso di un expansion of renobacion di e propiedad den- 
tro di e cinco aña e impuesto por worde aumenta, pasobra e 
balor a subi. 

Locual si no por segun e expertonan ta cu Gobierno dentro 
di e 5 añanan ey ta aumenta e tarifa. Segun e fiscalistanan e 
ley no ta permiti esaki y p’e motibo ey nan ta conseha nan 
clientenan pa bay den bezwaar contra di e aanslagenan aki. 

E lider di AVP, mr. Mike Eman ta bisa cu hopi ciudadano no 
por paga un fiscalista pa busca nan derecho. P’e motibo ey 
AVP lo organisa un anochi di lectura cu presentacion di ex- 
pertonan riba e tema aki na cual tur intresado por acudi. 

E anochi aki ta tuma lugar dialuna 3 di juni pa 7’or di anochi 
na Cas di Partido. 

E cambio di Grondbelasting ta forma parti di e asina yama 
“Reforma Fiscal” cu Gobierno a bisa cu lo combini pueblo, 
pero tur dia consumidornan ta sinti nan mes mas strangula 
financieramente a consecuencia di e medidanan den e pakete 
di Reforma Fiscal. 

E forma tambe di impone esaki sin un dialogo y falta di 
transparencia ta haci cu no unicamente e medidanan aki ta 
causando un perdida grandi den poder di compra, pero ta 
creando un inseguridad grandi tambe serca ciudadano y in- 
versionistanan locual ta reflehando tambe den e pesimismo 
cu tin pa cu futuro di Aruba. 

Tur esaki ta keda evidente tambe den e Consumer Survey di 
Banco Central cu mr. Milce Eman a analisa recientemente. 

Pa sostene nos comunidad den e incertidumbre aki y haya 
mas informacion con henter e asunto aki ta hinca den otro 
y kico t’e caminda cu e ciudadano tin pa cana ta locual AVP 
lo dedica un lectura na dje riba dje dialuna 3 di juni pa cum- 
insando pa 7’or na Cas di Partido. Ta importante pa nos ciu- 
dadanaonan ta informa di nan derecho y si e argumentonan 
cu e expertonan fiscal presenta ta locual nos por para su tras 
tambe nos lo asisti nos ciudadanonan pa bay den bezwaar 
contra di e aanslagen cu lo ta enpugna cu ley, e lider di AVP, 
mr. Milce Eman a expresa. 

Segun economista di KvK, Randall Croes 

Un negoshi chiquito cu a 
lubida di pone BBO den prijs, 
lo haya 10 mil f lorin di boet 

Lo nifica cu e tin cu será su porta 


E econmista Randall 
Croes di Camara di 
Comercio tambe tin 
su punto di bista rela- 
ciona cu e medidanan 
di Gobierno encuanto 
aumento di salario 
minimo y cambionan 
den tax, entre otro. 
Randall Croes a bisa 
cu e situacion prome 
cu e medidanan cu a 
haci compromisonan 
financiero di cientos 
di miyon di florin y 
a “gamble”, spera cu 
e refineria ta habri y 
produci casi 200 mi- 
yon na Loonbelasting, 
BBO, Invoerrechten, 
Winstbelasting, etc. 


pa duna Gobierno e mihor conseho, pa nan por 
recupera gran parti di e placa for di economia, 
pero sin afecta esun cu ta produciendo e placa. 

Si Gobierno a hacie, den consulta cu e gremion- 
an, nan lo a bisa cual t’e mihor manera y asina 
por cobra sin mata e negoshinan. Parti di esey 
tabata e protesta di KvIC ora nan a tende cu 
BBO lo tin cu wordo elimina despues di 12 aña, 
cu a custumbra cun’e y cu ya scondi’e y pone 
un boet di 10 mil florin p’esun cu pone riba e 
recibo. 

“Si tin un negoshi chikito cu a pone BBO, y 
bo bisa e ta chikito, mi ta cobr’e 500 florin y e 
negoshi grandi mi ta cobr’e mas. Tur hende cu 
comete un crimen tin cu pagu’e mescos (...) Un 
negoshi childto cu lubida di pone BBO a haya 
10 mil ta bay porta sera”. 

Segun Randall Croes ora di tuma decisionnan 
tin cu pensa riba e consecuencianan. 



Na december nan a splica cu tur compania por 
cumpra software riba internet of bay na cual- 
kier tienda pa compra e programa di computer. 
E cash register cu ta cumpra na caha ta calcula 
e BBO, e 6% of e 6.5%. 

Aworaki, e comerciante a indica, no ta existi na 
mundo ningun compania cu ta bende un soft- 
ware pa calcula BBO automaticamente. 

Negoshinan grandi cu mester a entrega jaar- 
rekening di accountant, mester haci’e manual, 
cu potlod of cu Excel Sheet mester bay calcula 
BBO tur fin di luna. 

Ta perde e oportunidad si ta hink’e den e prijs, 
di uza un solucion asina barata. Awor tin cu 
haci’e manual, Randall Croes a duna di conoce. 


E 115 mil habitante di 
Aruba awor tin cu bay 
paga e gastonan cu a 
spera cu e refineria y 
tur e economia rond 
di dje lo a paga for 
di nan saco, Randall 
Croes a remarca. 
Segun e economista, 
KvK tin comprension 
p’esey, pero pesey nan 
tey pa conseha Gobi- 
erno, sin cobra, cu tur 
bon intencion y usan- 
do e experticio dor di 
rond nan negoshinan, 


SETAR ta informa cu en conexion 
cu Dia di Ascension tur Teleshop, 

Setar Store y Repair Center lo ta sera: 

diahuebs 30 di mei 2019 
diabierna 31 di mei 2019 

E kiosk na Airport y Contact Center 
ta keda duna servicio orario normal. 

^ SETAR 

Di acuerdo cu Randa11 Croes 

Pa indui BBO den factura, comerciante ta hay'e cu gastonan extra 



SEGUN Randall Croes, economista di 
Camara di Comercio, a declara cu nan a 
haci un encuesta chikito y a tene cuenta cu 
e retailers di mas grandi cu tin na Aruba. 

A surpasa un miyon item cu mester wordo 
cambia djis pa cambia e label, stickers, y 
pega label y stickers nobo riba dje. Anto e 
negoshi mester a cumpra mashin di print, 
pasobra nan no ta bin cla. Normalmente 
e producto ta drenta na caha y na caha ta 
pone e label y pone den shelf. 


ARJJBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 XQUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Awor tin cu cambia tur cos cu tin den e negoshi, locual ta costoso. 
Ademas di paga overtime y tur esaki ta bay den prijs, Randall 
Croes a señala. 

Tur e gastonan extra ey e negoshinan tin cu recuper’e, pasobra sino 
e negoshi ta sera. 

“Gobierno, ora e tuma un medida, cu ta cost’e hopi of un proyecto 
cu sali demasiado caro, par di miyones, bo tin un deficit bo ta fia 
placa y tur hende ta fia Gobierno. Of bo ta tuma medida. Hopi 
simpel”, a remarca. 

Comercio, si no por hacie di un manera eficiente, e competencia ta 
haci cu e negoshi ta sera. Competencia di afo ta haci cu bo negoshi 
tin cu será, pasobra impuesto local ta mucho caro y hende ta stop 
di cumpra cerca bo. 

“Sera kiermen perde bo trabao, e trahadornan y por ta perde bo 
cas cu bo a pone como borg. Esey ta loke nos ta perde como comer- 
ciante”, Randall Croes a agrega. 

Gobierno no ta haya nada adicional dor di pone BBO den e prijs. 
Randall Croes a sigui bisa cu pesey nan t’asina motiva pa sinta cu 
Gobierno pa ora cu tuma medida, proteha comercio y e trahador- 
nan, y pa e clientenan haya un bon prijs. 

“Kita BBO for di e prijs no ta produci Gobierno ningun florin ex- 
tra. Pa nos e ta costa cientos di miles di florin. E prijs a subi pa 
henter e pueblo pa administracion mas caro y Gobierno por ta, ta 
haya menos”, Croes a indica. 

Winstbelasting ta bay wordo afecta p’e gasto mas halto. Pakico 
lcit’e? 

Pesey ainda KvK ta pidi Gobierno pa considera, pasobra pa comer- 
cio ta un solucion practico y barata pa produci e placa pa caha di 
Gobierno, lagando e tax riba e recibo. 

Un idea a surgi ultimo momento. Gobierno ta dicidi kico ta bay 
cobra Gobierno riba dje. Por ehempel, bo zuiverinkomen di Inkom- 
stenbelasting, Gobierno ta dicidi si pone interes di debe personal 
riba dje of no. 

“Ban dicidi por ehempel cu e omzet ta loke bo ta bende na produc- 
to y servicio y bo ta pone 6% bao di dje. Pero no considera e 6% 
omzet, pasobra e ta un impuesto. Ora no paga Winstbelasting na 
final di aña, bo no mag di pone como gasto. Bo ta pon’e na final”. 
“Zuiver inkomen, Gobierno ta dicidi cual ta bo zuiver inkomen. 
Esey ta locual tabata nos motivacion pa Gobierno evita e kitamen- 
to di BBO”, Randall Croes a finaliza bisando. 

Desaroyo di "Port City" ta den su fase final pa bay destaho 

Ta un inversion di 550 miyon dolar cu duracion di 10 aña 


CU aprobacion di Minister di Turismo, 
Salubridad Publico y Deporte lo bay inicia 
e transformacion di e area caminda nos 
waf ta situa. E obhetivo ta pa converti e 
area aki yama Port City den un area atrac- 
tivo y vibrante pa Oranjestad y e comuni- 
dad henter di Aruba como tambe pa nos 
turistanan, dor di combina uso di recre- 
acion, residencia y negoshinan. 

Port City lo bay conecta hende, e zona 
urbano y e ciudad di Oranjestad y tambe 
nos lama Caribense. E plan ta consisti di 
un area di aproximadamente 20 hectar y 
lo inclui un parke hopi grandi acesibel pa 
publico. 

Inversion total di e proyecto aki ta calcula 
na 550 miyon dolar cu un duracion di 10 
aña, di locual 500 miyon lo ta inversion di 
inversionista y contratistanan priva. 

N’e momentonan aki e proyecto ta den su 
fase final pa cuminsa e proceso di destaho. 
Pais Aruba lo bay beneficia grandemente di 
e proyecto aki mirando cu e lo a bay crea 
entrada pa Gobierno, lo bay genera em- 
pleo, lo bay stimula economia y asina con- 
tribui n’e GDP. 

Mas importante den henter esaki ta cu lo 
bin areanan di recreo pa comunidad por 
haci uso di nan. 

Dentro di poco lo cuminsa ehecucion 
di e proyecto cu t’asina importante pa 
pais Aruba. Henter Gobierno a aproba e 
proyecto aki desde luna di januari y depar- 
tamentonan concerni hunto cu APA a bin 
ta trahando riba esaki pa por finalisa tur 
detaye p’asina e destaho por tuma lugar. 




WITGELE KRUIS ARUBA 


X 


Lugar: Kibrahacha 60+ ? Piedra Plat 23. 

Fecha: Cuminsa 4 di juni 2019 y ta sigui 

ariba tur diamars y diahuebs: 6,11,13,18, 20, 25 y 27. 
Horario: 7.00 - 9:00 p.m. 

Prijs: Pa pareha AWG 80.00 

Sin pareha AWG 70.00 

Pa informacion y inscripcion por jama: 523-4444 
“M ayornan bon informa, ta mayornan bon prepara” 



Boso ta sperando un dushi baby? 

Ata boso oportunidad pa sa mas! 
Acudi na nos “Curso pa Futuro Mayornan” 

Chauffeur coriendo 
zig-zag dilanti Polis 

DIABIERNA ultimo un homber bou influencia di alcohol 
cu a dicidi di sinta tras di stuur, a wordo atrapa door di 
patruya di Noord y a wordo deteni. 

Esaki a sosode rond di 3’or di madruga. E patruya di 
Noord tabata coriendo riba Caya Frans Figaroa ora cu na 
altura di Do It Center nan ta mira un Toyota Yaris shini- 
shi, pasando poco-poco riba e caminda. Nan a constata cu 
e auto cu tabata bayendo direccion nort tabata core zig-zag 
riba caminda. 

Na altura di Compleho Deportivo Frans Figaroa, un di e 
Polisnan a duna e chauffeur seal pa e para. Na momento 
cu a bay papia cu e homber aki, a constata cu e tabata 
bou influencia di alcohol. Su rosea tabata puro alcohol, 
wowonan cora y no por a papia bon. 

A pidie coopera pa haci un test, cu a duna como resultado 
847 ug riba e Alco Sensor. Relaciona cu esaki, e chauffeur 
a wordo deteni pa violacion di articulo 5 di ley di trafico. 

Chollernan ataca cu piedra 
door dihobennan 

DEN pasado tabatin mas cu un asistencia pidi pa 
chollernan den bisindario di Cas di Cultura. Polisnan 
cu a bay na e sitio, a adverti e chollernna pa nan bay 
for di e sitio y no keda colga eybanda. E biaha’ki ta 
chollernan supuestamente a pidi asistencia pa hoben- 
nan cu ta tira cu piedra. 

E melding aki a drenta diabierna casi mey anochi, pa 
bira diasabra. E melding ta bisa cu tabata trata di al- 
gun mucha homber riba bicicleta, kendenan tabata tira 
cu piedra riba algun persona. 

Na e sitio, e Polisnan ta wordo aserca door di dos 
vagabundo / adictonan. Nan a conta cu nan tabata 
panort di Cas di Cultura. Dado momento a yega tres 
mucha homber, sin tshirt, den nan bisindario. Nan tur 
tres tabata riba bicicleta. Nan a cuminsa tira piedra 
den nan direccion. Door di esaki, e denunciantenan 
a core bay for di e sitio y a bay para na e otro banda 
di Plaza Betico Croes. Nan no tin niun idea pakico e 
mucha hombernan a haci esalci cu nan. 

E patruya a controla den bisindario, pero no a topa cu 
e hobencitonan. 


Dos tiro scucha den Shaba 

DIABIERNA ultimo Central di Polis a haya yamada 
di un ciudadano femenino, lcende ta bisa cu el a caba 
di scucha tiro di arma di candela. 

E yamada a drenta un poco despues di 10’or di 
anochi. E persona a bisa cu el a scucha tironan den 
bisindario di Boegoeroei. Mesora a manda un pa- 
truya na e sitio, kendenan a papia cu e señora di 
inicial T. Segun el a splica nan, e tabata coriendo 
riba Caya Frans Figaroa direccion nort, na altura di 
Shaba Pastry el a mira un jeep / SUV color di oro 
como trafico contrario. Despues di esalci, el a scucha 
dos tiro. E tabata hunto cu su yiunan den auto y nan 
a cuminsa yora di susto. E auto en cuestion a sigui 
direccion zuid. 

Tambe e Polisnan a bay na unda e cos a sosode y a 
papia cu e señora di inicial V E tambe ta bisa cu el 
a scucha e tironan, esta dos tiro. A manda tur e da- 
tonan aki pa Central di Polis. 

Adicto ambulante a haya 
kima rond su curpa 

DIASABRA den oranan laat di atardi Polis ta wordo 
informa di un caso serio den Ranchostraat unda un 
persona a ricibi diferente kemadura. 

Pa 5.12 Central di Polis ta manda patruya di Playa 
den Ranchostrata, na e forno, pa un persona cu a 
sufri algun kemadura debi na un candela cu a wordo 
cendi den e forno. Na e sitio, e Polisnan ta mira un 
homber drumi na suela, entre e forno y Ranchostraat. 
Tabata trata aki di e adicto ambulante Juancho van 
der Biezen. A mira cu e tabatin marca di kemadura 
rond di su curpa y e tabata keha di hopi dolor. 
Personal paramedico cu mientrastanto a yega na e 
sitio cu ambulance, a cuminsa brinde tratamento. 
Segun e personal di ambulance a informa e Polisnan, 
e homber a sufri kemaduranan di prome y segundo 
gradi. Sigur un 40 pa 50% di su curpa ta bou lesion- 
nan di kemadura. A transporte cu urgencia pa hospi- 
tal pa miho tratamento y rapido. Bomberonan tambe 
a bini na e sitio pa paga e candela. 

Recherche su presencia tambe a wordo pidi pa haci e 
investigacionnan pertinente. 

Raad van Bestuur/Toezicht nobo pa FMAA mester atende y termina trabaonan di esun anterior 

FMAA tin problemcmcin serio den tur seccion di e organisacion 

y Minister Dangui Oduberta tratando esaki cu masha deligencia y cautela 



TA parce cu nada a keda henter of na ordo den e Gobierno 
anterior y esaki lamentablemente a jega te na porta di un 
institucion cu mester dedica nan tempo y energia den yuda 
esnan cu ta sufri di adicion. 

Despues di a tuma nota di chaos, Minister Dangui Oduber 
a cuminsa na busca solucion cu mester duna como resulta- 
do un maneho cu ta concorda cu tratamento profesionalisa 
riba e tereno ald. Esaki sigur no a bay facil den e prome aña 
ya cu a topa cu varios contratiempo pa sikiera por a cum- 
insa traha. 

Raad van Bestuur anterior tabatin su dilema pa wordo 
desolvi 

Tabata den luna di maart 2019 cu Minister Dangui Oduber 
porfin a logra disolve e Raad anterior ya cu el a cuminsa 
hole algo manera caso Lotto. Varios di esnan den e Raad 
anterior no tabata interesa pa entrega nan retiro cual a pone 
cu e sistema a stagna totalmente. 

Mester bisa cu ta net esnan cu nunca a atende un reunion 
di e Raad anterior t’esnan cu a causa e stagnacion simple- 
mente pa gusto of malgusto y pa colmo ta hendenan cu 
mester duna bon ehempel pa loke ta integridad. 

Apesar di esey tog Minister Dangui Oduber a logra reuni y 
haña un mihor bista di tur esnan envolvi riba e tereno aki y 
asina por a cuminsa cu e vision pa un era nobo den loke ta 
tratamento di adiccion en general. 


Raad nobo ta wordo instala y mester a cuminsa cu un 
inventarisacion total 

Na fin di maart 2019 porfin nan a dicidi di “let go” y asina 
duna espacio pa instala un Raad nobo pa FMAA (fundación 
c uta maneha adicción) y asina trabaonan por a cuminsa. 

A cuminsa na atende asuntonan pendiente di e sindicato 
p’asina por trece trankilidad bek na pia di trabao. 

Areglonan di pensioen tranca pa basta tempo a keda solu- 
ciona den menos di un luna di tempo y aworaki ta den e 
proceso pa termina cu algun detaye di algun personal cu 
tambe ta pendiente. 

Den e Raad nobo tin un experto financiero y tambe experto 
riba e tereno di programanan di rehabilitacion y otro trata- 
mento cu ta regarda adiccion en general. Por bisa cu den un 
tempo record e Raad nobo a sa di “puzzle” tur cifra p’asina 
presenta un inventario real di loke ta sosodiendo di FMAA. 
Relatonan financieronan di añanan anterior a keda revisa 
y sigur por bisa cu no tur cos tabata na ordo, pero a sa di 
atende cu esaki n’e formanan mas discreto y corecto cu ta 
posibel. 

Pa loke ta programanan di rehabilitacion mes, mester bisa 
cu no tabatin un base solido pa cu esaki. Despues di un 
asina yama “quick research” a bin constata cu e institucion 
no ta carece di ningun programa cu por ser considera como 

Sigui na pagina 12> 

programa standard conforme cu protocolnan di 
un centro di rehabilitacion. Esald mas cu claro a 
duna espacio pa crea situacionan hopi incomodo 
pa tur cu ta envolvi den e institucion. 

Infrastructura no ta cuadra cu normanan pa 
por duna tratamento adecua 

Loke a resalta sigur t’e estado deteriora di e 
edificionan cu ta pertenece na FMAA y esun na 
Centro Colorado sigur t’esun mas afecta. 

Esaki tin di haci cu e localidad y tambe falta 
di fondo pa un mantencion apropia. Minister 
Dangui Oduber a pone un suma disponibel pa 
cuminsa di biaha cu e trabounan pa completa un 
renobacion den fasenan conforme e situacion fi- 
nanciero di FMAA. Tin tambe un preocupacion 
pa loke ta dos otro edificio cu tambe ta cay bao 
di FMAA. 

E preocupacionnan ta basa riba kico precies 
ta pensa di haci cu e edificionan aki, con pa 
converti nan den facilidadnan cu realmente ta 
cumpli cu standardnan halto pa duna e servicio- 
nan pa continuidad di e programanan di reha- 
bilitacion y recuperacion di adiccion en general. 
Tur cos ta mustra cu mester bin un re-organ- 
isacion total p’asina defini lcico precies lo haci 
p’asina e facilidadnan aki sigi duna e servicio 
optimal. 

Vision y maneho nobo 

Pa conclui Minister Dangui Oduber ta enfatisa 
cu lo bay traha cu un vision a largo plazo. “Nos 
tin e hendenan adecuado pa haci e prepara- 
cionnan p’e programanan cu lo wordo introduci” 
segun e mandatario. Esald lo cuminsa cu nan 
entrenamento, estilo on the job training, y cur- 
sonan specialisa pa cada un cu kier keda traha 
den y cu FMAA. 

Adiccion lo wordo trata segun e concepto di - 
Adiccion como enfermedad -. Tin regla y pro- 
tocolnan p’esaki. E programa y e concepto no 
ta nada nobo. E ta wordo uza den tur pais rond 
di mundo y sigur e lo wordo combina cu otro 
programanan cu lo brinda espacio y oportuni- 
dadnan a largo plazo pa tur esnan cu mester di e 
tratamento tanto na Aruba y den otro paisnan. 
Nos tin miras pa traha cu un institucion cu tin 
accreditacion y certificacion halto. 

Riba esey e Minister lo amplia mas despues. 

Delegacion di Ministernan di Reino a reuni 
cu Embahador di Hulanda pa Cuba y Jamaica 





Sra. Alexandra Valkenburg como Embahador 
di Hulanda pa Cuba y Jamaica, probechando 
e presencia di Secretario di Estado di Hulanda 
sr. Menno Snel, Minister di Husticia di Sint 
Maarten, sr. De Weever y Ministernan di Fi- 
nanza di Aruba y Corsou, sra. Ruiz-Maduro y 
sr. Gijsbertha na Cuba pa oficialisa e Organ- 
isacion Aduanero di Caribe, a organisa un cena 
p’asina e delegacion completo por a sera conoci 
cu otro y comparti un rato ameno. 

E ta importante pa Embahadanan di Hulanda 
sera conoci cu e trabounan cu cada Gobierno di 
e Paisnan den Reino ta ehecutando p’asina di 
nan parti e Embahadanan por yuda si ta nece- 
sario cu informacion riba e plataforma interna- 
cional pa facilita e trabounan aki. 

Prome cu e cena, sra. Valkenburg a duna un 
discurso den cual a splica e trabounan di e Em- 
bahada Hulandes na Cuba y tambe a brinda 
informacion riba e situacion social y economico 
n’e pais. 

Minister Ruiz-Maduro a gradici sra. Valkenburg 
p’e hospitalidad y tambe a gradici su persona y 
demas staff di Embahada Hulandes p’e prepara- 
cion y logistica necesario p’e reunionnan cu e 
delegacion di Aruba mester a hiba na Cuba. 

Prome Minister Evelyn Wever-Croes: 

Den reunion cu Eerste y Tweede Kamer na 
Hulanda Integridad ta e tepico principal 



Prome Minister lo reuni cu Eerste y Tweede Kamer 
na Hulanda na unda cu e lo splica loke Gobierno di 
Aruba ta haciendo riba e tereno di Integridad. Gobi- 
erno di Aruba ta trahando riba diferente fase pa pone 
e fundeshi firme pa Integridad na Aruba entre otro 
Bureau Integriteit, Integriteits Kamer, Corporate Gov- 
ernance Code pa companianan estatal, Oficina di Om- 
budsman, Ley di Financiamento di Partidonan Politico, 
Ley di Screening di intergridad di minister y parlamen- 
tarionan, KloklcenluidersRegeling pa esnan cu ta de- 
nuncia corupcion. 

Gabinete Wever-Croes ta cuminsando cu e trayectoria 
di integridad y realisando pilarnan firme pa e construc- 
cion di integridad den gobernacion. Prome Minister 
Evelyn Wever-Croes ta enfatisa e importancia di tin 
un fundeshi firme di Integridad den gobernacionnan y 
ancra esaki den ley. E diferente pilarnan di integridad 
ta lo siguiente: 


1. BUREAU INTEGRITEIT ARUBA (BIA): 

Meta: (1) Conscientisa sector publico y sector priva to- 
cante integridad a traves di entre otro training y charla. 
(2) e ‘Meldpunt’ pa raporta kiebro di integridad. Den 
e fase inicial lo traha riba e kehonan raporta den sector 
publico, y den e siguiente fase lo traha riba e kehonan 
raporta den sector priva. E institucion di BLA y su inde- 
pendencia di Gobierno lo wordo ancra den ley. 
Planning: Medio 2019 e oficina lo habri su porta. Actu- 
almente ta enfocando riba recruta e director y personal 
di e oficina. 

2. INTEGRITEITSKAMER: 

Meta: E Integriteitskamer ta encarga cu e control di 
decisionnan grandi di Gobierno especialmente di des- 
tahonan publico. E Integriteitskamer lo consisti di un 
conseho di miembro apunta pa Gobierno y sector priva 
hunto, y di un departamento cu lo duna e sosten ad- 
ministrativo na e conseho di miembro. E Integriteitska- 
mer di Aruba, Corsou y Sint Maarten lo traha hunto y 
lo comparti experticio. 

Planning: E trabounan pa organisa e Integriteitskamer 
lo inicia den di dos mita di 2019, y lo ta operacional 
den 2020. Fondonan a wordo aloca den presupuesto 
2020. 

3. CORPORATE GOVERNANCE CODE: 

Meta: Un organo cu ta encarga cu supervision di com- 
panianan estatal riba aplicacion di reglanan di coopera- 
tivo gubernamental, y conseha Gobierno riba peticion 
of no, entre otro riba e perfil, nombracion y retiro di 
miembronan di hunta di comisarionan. Lo traha un leg- 
islacion di ‘Corporate Governance Code’. 

Planning: e ley lo wordo presenta na Parlamento den e 
di dos mita di 2019, y trabounan pa institui e organo 
di supervision lo tuma luga den 2020. Fondonan a 
wordo aloca den presupuesto 2020. 


Sigui na pagina 15> 

4. OMBUDSMAN: 

Meta: Defensor di pueblo cu lo atende cu kehonan di ciudadanon- 
an contra actuacion di Gobierno. Aruba ta e unico pais den Reino 
cu ainda no tin un Ombudsman y nos ta trahando pa Aruba tambe 
haya su Ombudsman. E Ombudsman ta un organo halto di estado 
independiente di Gobierno y e ley ta un ley di iniciativa di henter 
Parlamento. 

Planning: Den e prome mita di 2019 e ley lo wordo finalisa pa 
Parlamento por trat’e. E siguiente 6 lunanan lo traha riba institui 
e oficina y recruta e Ombudsman y e staf pa den 2020 e oficina 
di Ombudsman por habri. Tin fondonan aloca den e presupuesto 
2020 pa e oficina di Ombudsman. 

5. LEY DI FINANCIAMENTO DI PARTIDONAN POLITICO: 

Meta: Trece mas transparencia den e financiamento di partidonan 
politico. Ta trata di un ley di iniciativa di Parlamento. E supervision 
di e ley lo ta den man di un organo di supervision. 

Planning: Den di dos mita di 2019 e ley lo wordo finalisa y lo wor- 
do trata pa Parlamento. 

6. LEY DI SCREENING DI PARLAMENTARIO Y MINISTERNAN: 

Meta: Pone regla y codigo di conducta na cual parlamentario y 
ministernan mester atene nan mes na dje, y stipula ki consecuencia 
tin ora viola reglanan di integridad 

Planning: Ta calcula cu pa di dos mita di aña e ley por wordo trata 
den Parlamento. 

7. I<XOia<ENLUIDERSREGELING: 

Meta: Esaki ta garantisa e empleado cu mira corupcion pasa, por 
denuncia esaki sin cu e ta wordo persigui y perde su trabou. 
Planning: E areglo di proteccion aki mester ta cla na momento 
cu Bureau Integriteit Aruba cuminsa ricibi e prome meldingen di 
kiebro di integridad. 

“Esakinan ta e pilarnan pa construi e fundeshi di Integridad den 
Gobierno. Ainda nos no ta caminda nos mester ta, pero nos ta 
hopi bon riba e caminda. Entre e aña akiy otro aña, mayoria di e 
proyectonan aki mester ta completay cu placa riba presupuesto. 
Gobierno lo logra e meta di trece integridad, transparenciay bon 
gobernacion den gobernacion. Den mi reunion cu Eerste Kamer 
y Tweede Kamer na Hulanda, mi lo splica nan esaki pa mustra 
Hulanda cu Gabinete Wever-Croes ta un Gobierno drechiy serio 
y ta pone Integridad como prioridad den gobernacion”, 

Prome Minister Evelyn Wever-Croes e duna di conoce. 


Taxista ilegal a haya PV 

DIASABRA mainta tempran Polis ta haya 
informacion di un persona cu ta haciendo 
trabou di taxi den forma ilegal. 

E dato cu a wordo duna ta cu e auto cu e 
persona ta uza ta un Chevrolet color cora, 
y el a caba di recoge dos hende muhe na 
altura di Taco Bell, den Kerkstraat na Playa. 
E auto aki, despues cu e dos damanan a 
subi abordo, a coy direccion nort pa Pon- 
ton. 

E Polisnan a bay direccion di e caminda di 
Pontony na altura di rotonde di Tanki Flip, 
nan ta topa cu un Chevrolet Aveo color 
cora. Riba e asiento patras tabatin dos 
persona femenino sinta. Como cu e de- 
scripcion ta cuadra cu e melding, a dicidi di 
par’e pa control. 

A puntra e pasaheronan si e chauffeur a 
cobra nan pa e biahey ambos a bisa cu el 
a cobra nan cada un 3 florin. E chauffeur a 
bisa cu e ta consciente cu loke el a haci ta 
ilegal. A traha un Procesverbaal contra dje. 


Sticker di Polis 
riba auto priva 

POLISNAN cu tabata controla 
den oranan di madruga na Playa, 
a topa cu un auto sospechoso pa 
cual a dicidi di confisca esaki. 

Pa 1.50 e patruya tabata riba L.G. 
Smith Blvd, ora cu nan ta topa cu 
un Nissan Cube, den Wilhelmi- 
nastraat. Nan a dun’e señal pa 
para, na altura di Crystal Casino. 
A constata cu e auto, tanto na 
e porta drechi como esun robes 
(dilanti) tabatin un sticker pega 
cu e palabra “POLICE”. E auto 
en cuestion a confisca y Nagico a 
takkel esaki transporta pa Warda 
di Polis na Balashi. 

Durante control 

Polis ta gara un ladron y un otro a core bay 




DIALUNA madruga den careda di 2’or, Polis ta para 
un pick up riba Lagoweg, pa un control. 

A resulta cu e pick up ey ta horta. 

Na stuur a topa cu 2 conoci di nan, agentenan mesora 
a pidi pa refuerso. Mirando cu tabata trata di un auto 
horta y cu e supuesto ladronnan, a bay over na detene 
ambos. 

Ald ta caminda cu ora a yega pa detencion y prome cu 
refuerso a yega un di nan a sali core bay, lagando Polis 
atras. 

E otro cu a mira kico su brother a haci tambe a trata na 
haci mescos, pero Polis a logra gare. 

Transportwagen a yega y mesora a hibe Warda, evitando 
asina cuallder idea raro cu por bolbe drenta su cabes. 


Motociclista deteni y 
su scooter confisca 




DIALUNA merdia banda di Lidia’s Kitchen na Savaneta, 
Polis a detene un manehador di scooter kende a resisti ora 
cu Polis a pare pa control. A resulta cu e no tabatin ningun 
papel di e scooter cu ne. Polis a confisca e scooter, mientras 
a detene e motociclista, kende kier a bringa cu Polis. 

Polis a logra pone man riba dos atracador 




DIALUNA madruga enconecion cu un in- 
vestigación andando a detene un homber di 
nacionalidad Hulandes J.M y e otro tambe di 
inicialnan J.M. Nan ta wordo sospecha di un 
atraco recien dilanti RBC Bank. 

Den e caso aki en total tin 4 sospechoso de- 
teni. Ta considera e sospechosonan aki suma- 
mente peligroso p’e motibo aki a haci uso di 
Team di Aresto pa detene e sospechosonan 
aki. 

E detencionan a tuma lugar na un cas na Pos 
Abou. No ta descarta más detencion den e 
investigacion aki. 

Tambe a confisca 2 arma di candela y un can- 
tidad di droga. Pa Cuerpo Policial por resolve 
mas caso cooperacion di pueblo di Aruba ta 
hopi importante pesey ta pidi si bo tin cualk- 
ier informacion yama tiplijn di Polis: 11141. 

Proyecto IMAX Cinema Eagle a 
drenta fase nobo di construccion 

E ultimo dianan alci, automobilistanan a nota trabounan 
intenso tumando lugar n’e proyecto di IMAX Cinema Eagle 
situa riba Sasakiweg. Trucknan di ATCO for di madruga 
caba a cuminsa basha 800 m3 di concret p’e vloer di e edi- 
ficio. E fundeshi ta basha caba, pues awor e construccion a 
drenta un fase nobo cu lo acelera e trabounan. 

Cada truck di concret ta carga 8 m3 pues ta 100 truclc a core 
bay bin n’e proyecto p’asina garantisa entrega di concret 
fresco pa prepara e vloer fuerte pa sostene e edificio grandi 
pa acomoda e salanan di cine y compleho di restaurantnan. 

Den e siguiente dianan lo nota cu poco-poco ta cuminsa 
arma e structura di hero pa duna e edificio forma. 

Di e forma aki lo construi e compleho di pelicula mas mod- 
erno y mas grandi den nos region, cu lo conta cu e tecnolo- 
gia mas nobo di IMAX, cu ta promove e calidad di pelicula 
y zonido di mas perfecto na mundo. 

E tecnologia IMAX ta laga e amante di pelicula sinti cu e 
acontecimientonan ta tumando lugar su dilanti, p’e calidad 
increibel di imagen y zonido. 

CONSTRUCCION A START DI AÑA PASA 

Na october 2018 a rosa e tereno pa construi un edificio di 
piso, cu ta midi mas di 6500 meter cuadra den Caya Dr. 
J.E.M. Arends # 8 na Eagle, bisto for di riba Sasakiweg. 
MetaCorp a yega na un acuerdo cu e compania BOHAMA 
pa basha e fundeshi te vloer, mientras cu Quick Electrical 
ta encarga cu aspectonan di coriente y CHS ta encarga cu 
plumbing, mientras cu e structura di hero ta prefabrica na 
Hulanda y arma na Aruba. 

Henter e trabou ta bou supervision di HJC Engineering. Na 
tur e proyecto aki ta un inversion di 33 miyon florin. 

INVERSION CREANDO CUPO DI TRABOU 

E proyecto di construccion lo caba den e prome kwartal di 
aña 2020. Mirando e trabounan andando, e proyecto IMAX 
Cinema na Eagle ta creando riba 75 cupo di trabou directo 
y mas cu esey ainda den forma indirecto. 

Ora e proyecto ta cla, atrobe e lo crea cupo di trabou adicio- 
nal na mas di 50 trahador den henter e compleho di entre- 
tenimiento. 

TOCANTE IMAX CINEMA EAGLE 

IMAX Cinema na Eagle lo consisti di 7 sala normal, mas 2 
sala adicional VIP, cu ta bin cu balcon y riba dje 1 sala mas 
IMAX, pues na tur lo tin 10 sala disponibel pa publico. 

Obviamente esaki lo bira e compleho di pelicula mas mod- 



erno y grandi di nos isla y den henter e region aki. 

Fuera di salanan di pelicula, IMAX Cinema Eagle lo conta 
cu 7 espacio pa restaurant n’e parti mas abou di e edificio. 
De facto, publico lo tin hopi opcion ora yega eynan. 

Pa facilita bishitantenan, IMAX Cinema na Eagle lo tin 300 
espacio di parkeer gratis! Es mas, clientenan pa salanan VIP 
lo tin parkeerplaats special, pre-reserva, di cual ta yega par- 
keer y haya aceso mesora n’e sala y pa cuminsa disfruta di 
nan pelicula y tur otro beneficio cu un berdadero servicio 
VIP ta encera. 

E PROME NEGOSHI DI METACORP TABATA CINE 

Ta for di aña 1920 cu a cuminsa cu e negoshi di cine, E. de 
Veer Chain Theatres, e tempo ey tabata den e cura di unda 
awendia ta Censo y Registro Civil. 

Na aña 1929 a habri Teatro Gloria entre Nassaustraat y 
Steenweg na Playa. Na San Nicolas a habri Royal, cu despu- 
es a haya e nomber di Teatro Principal y tambe teatro Cine- 
landia. Asina a sigui desaroya mas teatronan, manera Teatro 
Savaneta, Aurora na Santa Cruz, Rialto den Steenweg. 

Den temponan mas moderno nos a conoce Boulevard The- 
atre y sin lubida Drive Inn Theatre. Na dado momento e 
compania tabata maneha 9 diferente teatro tur rond di Aru- 
ba. 

NA CAMINDA PA 100 AÑA! 

Den cuadro cu celebracion di 100 aña di existencia, Meta- 
Corp a anuncia varios actividad y inversion, manera e 
proyecto di Cinema IMAX na Eagle, remodelacion comple- 
to di The Cinema na Renaissance y reapertura di Teatro 
Principal na San Nicolas cual sigur ta algo di celebra. 

Di e forma ald MetaCorp ta demostra cu nan ta kere den 
San Nicolas y ta sigur pa sigui inverti den desaroyo con- 
tinuo di pais Aruba. 

Auto a pasa riba pia di criatura 
di 2 aña y ta fractura esaki 

DIADOMINGO merdia a yega na Centro 
Medico un criatura di mas o menos 2 aña. E 
tabata herida na su pia. 

Informacion cu e personal a haya tabata in- 
dica cu un auto lo a pasa riba pia di e mucha 
y te cu esaki a fractura. Na Centro Medico 
nan a avisa autoridad policial di e susedido. 

Despues di algun minuut a prepara e criatura 
y a sali cune cu urgencia direccion Dr. Hora- 
cio E. Oduber Hospital. 

Nos a compronde cu e criatura tabata na 
tino. Na su yegada na Hospital nan lo taba- 
ta warde pa mesora cuminsa dune atencion 
medico mas avansa. 

Con esaki a sosode, Experto di Trafico ta in- 
vestigando pa sa unda esaki a sosode y con. 



Hoben di 14 cma seriamente maltrata 



DIADOMINGO anochi pa mas o menos 11 ’or Polis 
y ambulance a wordo pidi den Chilestraat, pa un caso 
serio di maltrato. 

Mesora Polis a bay e adres den Chilestraat y enberdad 
a bin topa cu un hoben di 14 aña, seriamente maltrata. 

Segun e mucha homber, mas o menos 8 hoben a dale 
altura di Tat Fat situa den Venezuelastraat, di eynan el 
a core direccion Chilestraat y logra busca ayudo. 
Ambulance a wordo pidi cu urgencia, y na nan yegada 
Paramediconan a sali mesora cu e hoben (14) pa Hos- 
pital. 

Recherche y tambe Ayudo pa Victima (Slachtofferhulp) 
a wordo poni na altura di e caso serio aki. Nos a com- 
pronde cu e hoben sa of conoce esnan cu a comete e 
maltrato. Pues no ta bira dificil pa Recherche pone man 
riba e personanan aki. Pakico el a wordo maltrata no ta 
conoci pa nos. 

Nisscm Sentra a kima na 
Playa; e adicto femenino 
Mexi ta wordo menciona 



DIADOMINGO anochi Polis a bay den e area pa- 
tras di U-Wanna Beer, unda un auto tabata na candela. 
Na yegada di Polis, un Nissan Sentra sin number ta- 
bata bou vlamnan grandi. 

Hendenan den becindario a purba di paga e candela cu 
un slang di muha mata, pero esaki no a yuda. 

Mientrastanto Bombero a ser pidi cu urgencia. Mesora 
cu nan a yega, nan a baha y cuminsa combati e candela, 
cu a ya a destrui gran parti di e vehiculo. 

N’e sitio por a scucha di e doño cu e auto ta core, pero 
no a bisa pakico e ta sin plachi number staciona pafo. 

Segun e doño di e auto, un rato prome, e adicto femeni- 
no yama Mexi Lont lo tabata den sercania di e auto. Ela 
sigui conta cu el a bay paden haci algo y ora el a sali belc 
a haya e auto na candela. 

Ta sospecha cu Mexi Lont manera e ta wordo yama, lo 
t’e persona responsabel di a sende e auto na candela. 

E mesun un adicto aki ta sospecha tambe di a sende e 
adicto Juancho na candela momento cu e tabata den 
forno di kalki na Ranchostraat. Tambe e mesun adicto 
alci Mexi Lont na cuminsamento di luna di mei a sende 
candela na un oficina den becindario. 

A sorprende nos cu ainda e adicto aki no a wordo de- 



teni pa interogacion. Diasabra atardi varios hende a pa- 
pia cu nan a mira Mexi core bay for di e forno, despues 
Juancho (adicto) tabata na candela. 

Diadomingo anochi un otro persona ta sospecha cu 
Mexi lo a sende su auto na candela. 

Por cuminsa mira den e direccion cu Mexi ta actuando 
manera un Pyromaniac (persona cu ta gusta sende can- 
dela). Pues ta bon pa autoridad papia cune. 

Chauffeur dunando rijles madruga 
a accidenta na Pos Abou 


DIALUNA madruga den careda di l’or, 
Polis a bay na altura di Fantastic Garden pa 
un auto cu a accidenta. 

Na yegada Polis a topa cu un Hyundai Getz 
color berde, pega contra un baranca. Niun 
hende tabata herida. 

E chauffeur y tambe e ocupante tabata n’e 
sitio y a splica Polis kico a pasa. Segun ver- 
sion di e chauffeur, e tabata dunando rijles e 
momennto ey, y pa un of otro motibo nan a 
accidenta. 

Mirando cu niun hende tabata herida y ta 
un auto so envolvi, nan mes lo mester a regla 
takelwagen pa ranca e auto. 



Na Aruba 

Den eleccion pa 
Parlamento Europeo, 
CDA a resulta e ganador 

TE cu diahuebs ultimo (23 di mei), tur persona cu a 
registra nan mes na tempo na Aruba, por a haci uso di 
nan derecho di vota den eleccion pa Parlamento Eu- 
ropeo. Hulanda a organisa su eleccion dia 23 ultimo 
pa Parlamento Europeo. 

Resultado di contento di votonan deposita na Aruba 
ta lo siguiente: 

Di e total votonan legal ta: 665. 

Partidonan cu a haya voto na Aruba ta lo siguiente: 
CDA: 385; D66: 98; Groenlinks: 57; Partij van de 
Arbeid: 42; Forum voor Democratie: 24; WD: 20; 
ChristenUnie/SGP: 9; Partij voor de Dieren: 8; 50 
Plus: 7; Partij Voor de Vrijheid: 7; SP: 2; Jezus leeft: 
2; De Groenen: 2; DENK: 1 y VandeRegio ScPiraten- 
partij: 1. 

Mayoria di esnan cu a haya mas voto ta nan respec- 
tivo lidernan. Riba lista di D-66 e ganador absolute a 
resulta nr. 3 di e lista, esta sra. Rafaela. 


Carañito challenge 



BUCUTI Yacht 
Club Aruba ta pre- 
senta su carañito 
challenge. (Piscamen- 
to den lagoon) diasa- 
bra awo dia 1 di juni 
T9, e biaha aki lo tin 
algo nobo den e tor- 
neo aki. Lo ta bay tin 


un pot pa e botonan 
cu kier participa. P’e carañito más grandi cual lo ta 25 
Florin pa boto y 10 Florin pa piscado. Inscripcion lo 
por tuma lugar henter siman aki na Todo Mar y diasa- 
bra na Bucuti for di 3or di atardi. 


Premionan lo ta: 

1. Carñito mas grandi 

2. Carañito más grandi 

3. Carañito más grandi 

Orario di e torneo lo ta di 5or di atardi y mester ta bek 
na pier 9 or di anochi. Tene bon cuenta cu e cambio 
di orario. 

Rocco Tjon, lider di fraccion di MEP: 

Mester inverti urgente den Scol di Polis 


FUNDESHI di cada organisacion ta formacion cu e 
ta brinda su personal. Den caso di Cuerpo Policial e im- 
portancia ta mas grandi, den e sentido cu Scol di Polis 
(Nota di Red: Academia Policial y Husticia, Watty Vos) 
ta brinda cursonan den e cadenanan hudicial, na dife- 
rente departamento local y internacional. 

SITUACION ACTUAL DI SCOL DI POLIS 

Pa hopi aña Scol di Polis ta ofrece cursonan na diferente 
organisacion den e cadena hudicial, local y internacio- 
nal, pero no por cobra p’esaki. P’e simpel motibo cu 
nos leynan no ta permiti esaki. P’esey ta sumamente 
importante pa nos scol di polis, wordo privatisa, segun 
Rocco Tjon. 

Banda di e balor agrega cu privatisacion lo trece pa Scol 
di Polis y e organisacion di Cuerpo Policial, ta impor- 
tante pa inverti aworaki den Academia Policial y Hus- 
ticia, Watty Vos. Como organisacion respeta no por 
t’asina cu tin un bus di “Mobiele Eenheid” ta wanta e 
helci di e cura na Scol di Polis pa no cay. 

PLAN PAINOVA SCOL DI POLIS 

Ta na november 2017 cu for di Parlamento Minister di 
Husticia a ricibi e plan cu Cuerpo Policial a traha pa 
mehora, inova y inverti den Scol di Polis. 

Ta importante pa nos walc, despues di un aña y mey, 
con leu ta pa ehecuta e plan aki. 



PA CONCLUI 

E balor agrega lo ta p’e producto final cu Cuerpo Poli- 
cial ta brinda su clientenan. Na mes momento Scol di 
Polis lo transforma den un instituto cu lo genera fondo 
pa pais Aruba. 

E siman aki preguntanan por escrito lo bay pa Minister 
di Husticia, segun Rocco Tjon, pa wak con leu ta pa 
ehecuta e plan cu a wordo presenta na dje na november 
2017. 



SINTONISA TUR MERDIA, 
II RADIO GALACTICA 99.9 

Ht PA SCUCHA NOTICIA PRESENTA PA 

VICTOR (TOKO) WINKLAAR, 
ALEXA WERLEMAN Y SIMON ARENDS. 

Parlamentario Sue-Ann Ras (MEP): 

Deseo di pueblo ta pa haya un solucion rapido y efect vo, 
pa stop tur abuso cu ta tumando lugar na nos muchanan 



DURANTE conferencia di prensa di siman pasa, Par- 
lamentario Sue-Ann Ras a indica cu e ta bezig cu inves- 
tigacion y analisis tocante e posibilidadnan pa cambia 
e ley p’e personanan, cu a yega di haya condena di un 
Huez, pa loke ta trata abuso di mucha como tambe e 
crimennan di impacto halto, no mag di traha den niun 
forma cu mucha mas. 

“Mi ta uni mi mes n’e deseo di pueblo, pa haya un so- 
lucion rapido y efectivo, pa stop tur e abusonan cu ta 
tumando lugar, specialmente n’esnan cu ta mas vuner- 
abel, esta nos muchanan. Cambia ley tin su proceso y 
si nos kier p’e algo efectivo y duradero, ta implica cu 
mester haci algun analisis y investigacion. Y netamente 
esey mi ta bezig cu ne”, Sue Ann Ras a expresa. 

DOS CAMBIO 

E prome cambio cu e Parlamentario ta trahando riba 
dje ta, cu e kier duna Huez e posibilidad, pa ora e de- 
termina e straf di e personanan cu a comete abuso di 
mucha, e ta prohibi tambe pa eherce cualkier funcion 
cu ta ensera traha cu mucha/hoben. 


“Mi ta den e proceso awor pa agrega esaki den e buki 
di ley di Codigo Penal (strafrecht) como un straf adicio- 
nal”. 

Banda di esaki, Sue Ann Ras kier cambia e ley (Lands- 
verordening op de justitiele documentatie en op de 
verldaringen omtrent het gedrag) tambe cu ta regla e 
carta di bon conducta (verldaring van goed gedrag). 

Sue Ann Ras kier hacie un rekisito obligatorio p’e per- 
sonanan cu lo traha cu mucha, por ehempel: docente, 
boluntario na un fundacion, team di deporte, etc. 

E ley lo regla cu na momento un persona ta traha cu 
mucha/hoben, e mester entrega un carta di bon con- 
ducta, prome cu nan traha cu mucha/hoben. 

“Mi a lceda asombra pa scucha varios instancia indica, 
cu nan a topa tipo di problema asina, unda cu persona 
cu a comete abuso di mucha (zedendelicten) of crimen 
di impacto halto, ta haya oportunidad di un manera of 
otro, pa eherce cierto funcion di confiansa y den circulo 
di mucha y despues tog ta resulta di tin problema cu e 
personanan aki. 

Mi no sa con e lo bin na vigor ainda, si e lo bira un 
‘verldaring omtrent gedrag speciaal’ of si e lo cay bou di 
e ‘verklaring omtrent gedrag’ cu tin actual. 

Pero e idea ta cu esaki lo trece cambio tambe den e 
termino cu e ‘strafblad’ ta keda balido, unda mi lo au- 
menta e periodo di 5 aña, pa 10 of mas”, Sue Ann Ras 
a sigui splica. 

IDEA NOBO 

Como cu esaki ta un idea nobo, ainda no tin claridad, 
si e lo bira un ley special, unda e ta bira un rekisito 
obligatorio, pa tur compania, instancia, fundacion, cu 
ta traha cu mucha, mester tene cuenta cu e declaracion 
aki, of si mester haci cambio riba diferente ley, p’e bira 
realidad. “Pero por ta sigur, cu ta haciendo lo maximo, 
pa por pone un stop riba tur e abusonan aki y si ta me- 
diante ley e.o., ta duna espacio pa haci’e, mi lo percura 
pa ahusta, adapta of implementa e leynan necesario pa 
salvaguardia nos muchanan/hobennan”, Sue Ann Ras a 
finalisa bisando. 

Apertura Exposicion “Lasonan Caribeño 
Aruba” na Museo Arqueologico 


DIARANSON dia 22 di mei pa 6.30 di atardi a tuma lugar 
e apertura di e exposicion “Lasonan Caribeño Aruba” na 
Museo Arqueologico den un ambiento ameno, cu presencia 
di Su Excellencia Gobernador di Aruba, sr. A. Boekhoudt, 
Minister A. Bikker cu a representa Minister di Cultura, 
Minister R. Lampe y parlamentarionan presente. Publico 
presente tabata hopi entusiasma y curioso pa mira e exposi- 
cion internacional aki. 



Despues di a haya un splicacion breve di e proyecto NEX- 
US1492 y di e proyecto Caribbean Ties pa dr. professor Hof- 
man y ‘Project-Leader’ general di Caribbean Ties, Tibisay 
Santkatsing, por a admira e exposicon mientras cu tabata 
pasando un documentario di e proyecto. Lider di e proyecto 
“Lasonan Caribeño Aruba”, Suzy Boekhoudt a gradici pa e 
oportunidad unico y e confiansa haya di NEXUS1492 pa 
traha den e proyecto internacional aki y pa por a lidera e 
proyecto ald pa Aruba. 



Representantenan di e comunidad Wayuu biba na Aruba a 
efectua un ceremonia di apertura mistico y como parti di e 
ceremonia, Gobernador di Aruba tabata e prome invitado 
pa bishita e exposicion ‘Caribbean Ties’ y a haya un guia di 
e ‘Project-Leaders’ di NEXUS1492 y Caribbean Ties. 

E proyecto di investigacion di NEXUS1492 a dura pa mas 


cu 5 aña y a traha hunto cu partnernan local den region 
di Caribe y partnernan na Hulanda pa mas o menos 2 aña 
pa e exposicion’ Lasonan Caribeño, antes y awor’ por a ser 
realisa. E exposicion a ser traduci den Spaño, Frances, Pa- 
piamento, lenga crioyo di Guadeloupe, Hulandes y Ingles y 
ta habri un tras di otro den luna di mei y comienso di juni, 
den 12 isla den region di Caribe, como tambe na Hulanda. 



E proyecto di investigacion NEXUS1492 ta investiga con- 
secuencia di e encuentronan di e prome habitantenan di 
Caribe cu e colonisadonan. E exposicion “Caribbean Ties 
Aruba” ta habri pa publico cu orario special di Diamars te 
cu Diabierna entre 10’or di mainta pa 4’or di merdia na 
Museo Arqueologico. Gruponan, manera scol of camps cu 
desea bishita e exposicion, por tuma contacto cu e Departa- 
mento Educativo di Museo Arqueologico na tel. 582-8979, 
pa traha cita pa guia y programa educativo. 

Alavez, Museo Arqueologico tin un programa publico pla- 
nea en conexion cu e exposicion Caribbean Ties. Diarason 
dia 29 di mei, un siman despues di apertura di “Caribbean 
Ties”, Ryan Oduber y partners lo presenta un anochi intere- 
sante di e proyecto Anthropical, den e area di ex-fruteria na 
Museo Arqueologico, cu lo cuminsa pa 7.30’or di anochi. E 
anochi aki lo tin e oportunidad tambe pa bishita e exposi- 
cion “Caribbean Ties Aruba”. Pues ta invita un y tur pa bin 
e anochi interesante aki. Keda pendiente via nos pagina di 
facebook Archeo Aruba y National Archaeological Museum 
Aruba pa mas informacion tocante nos actividadnan pa pu- 
blico. 

Un biaha mas Museo Arqueologico ta desea di gradici su 
partnernan NEXUS 1492, Fundacion 1403, Ministerio di 
Cultura pa por a realisa un bunita apertura pa un exposicion 
internacional cual a resulta di e colaboracion di diferente 
partnernan den e proyecto di investigacion sumamente im- 
portante den region di Caribe, esta NEXUS 1492. 

E Catalogo di Pinturanan Indjan riba Baranca ta da! 


UN proyecto cu a cuminsa mas di 2 decada pasa a duna 
su fruta. Un catalogo di tur e pinturanan Indjan riba ba- 
ranca ta un realidad! Miembronan di Directiva di Fun- 
dacion 1403, Eduard Dresscher, Julie Thodé, Sue-Ann 
Croes y Arminda Franken - Ruiz y co-autor arkeologo 
Harold Kelly di Museo Arqueologico Nacional di Aruba, 
a ricibi for di man di Cees Scholten di DrukCase e prome 
ehemplarnan. E demas copianan ta na caminda pa Aru- 
ba, cu un presentacion planea pa final di Juni. 

Tur esnan interesa pa cumpra e publicacion aki nan por 
haci esaki via e link cu por haya riba e pagina Facebook di 
Fundacion 1403. Esnan cu bestel y paga nan buki prome 
cu 3 di juni proximo lo haya un prijs special di 80 florin 
y nan copia lo ta firma pa e dos autornan di e buki. 

Arkeologo y co- autor di e publicacion Dr. Aad Versteeg a 
peticion di Evelino Fingal, e tempo ey director di Museo 
Arqueologico, a cuminsa cu e proyecto di inventarisa 
tur pintura Indjan riba baranca na Aruba mas di 20 aña 
pasa. Aruba ta un di paisnan cu mas densidad di e tipo di 
pinturanan aki na mundo y e catalogo ta un instrumento 
pa promove proteccion di e herencia alci pa comunidad 
local y global. 

Banda di un balor cientifico y pa investigacion, e pin- 
turanan ta fuente di inspiracion pa creadornan y innova- 
dornan di nos isla y di afor. Ya sea den obranan di arte, di 
diseño grafico, di artesania, den Carnaval y antes y awor 
tambe riba e biyetenan di nos florin, e pinturanan aki ta 
figura como un simbolo di identidad y maestria Arubano. 

Fundacion 1403 ta gradici e financiadornan di e publi- 
cacion, esta Prins Bernhard Cultuurfonds Caraibisch Ge- 
bied, UNOCA, Gomez en Coffie, FCCA y Grant Thorn- 
ton Aruba. Un danki tambe na Ministerio di Finanzas, 
Economia y Cultura pa nan colaboracion. Danki na Na- 
thaly de Mey di Taste my Aruba pa tabata anfitrion di e 
entrega di e prome ehemplarnan. 

Ta encurasha tur hende pa cumpra un ehemplar di e pub- 
licacion aki mas lihe posibel pasobra considerando cu ta 
un buki di mas cu 400 pagina, na color y cu un ‘hard-cov- 
er’ ta dificil pa haci un reimprenta den caso cu nan caba. 

Aruba Bank cu oferta di hipoteca pa tur doño di tereno na DIP 


ARUBA Bank lo ta presente cu un booth cu infor- 
macion y guia pa ceramento di hipoteca pa tur futuro 
doñonan di tereno na DIP su evento di informacion y 
di pre-reservacion di terenonan cu ta otorga e aña alci 
ainda. 

E evento lo tuma luga na e oficina di DIP, den e edificio 
di DOW na Wayaca dia 29 di Mei 2019. Gobierno di 
Aruba lo duna splicacion amplio y detaya na tur doño 
di tereno. E formula di pre-reservacion ta pa e futuro 
doñonan por regla un financiamento na banco, prome 
cu otorga e tereno na nan. Cu e sistema aki ta evita cu e 
ciudadano tin tereno na su nomber pero no ta construi 
nada riba dje. 

Aruba Banlc, semper pro activo, lo ta presente na e 
evento pa atende tur cliente cu informacion, ofrece nan 
e diferente paketenan di hipoteca pa construi e cas di 
nan soño. Aruba Bank tin varios oferta cu ta cumbini 
e futuro doñonan di un tereno pa nan cas, den cual ta 
financia e cas, ta atende cu e tramitenan di notario, se- 
guro y hasta mueblenan. Di e forma alci e cliente ta cera 
un solo hipoteca cu ta encera e cas completo. 



Ta invita tur persona cu ta atende e evento pa haci uzo 
di e oportunidad pa busca mas informacion riba e pake- 
tenan di hipoteca cu Aruba Banlc tin pa ofrece. E ekipo 
completo di e seccion di hipoteca lo t’ey pa comparti 
tur informacion y duna guia na e clientenan den con pa 
atende e asunto aki miho. 

Ta hopi importante pa menciona cu e periodo di pre- 
reservacion ta di 30 dia cu NO ta wordo prolonga. Es 
decir, pa e grupo cu a bin na beurt, tin te cu fin di Juni 
e tempo pa entrega nan carta na DIP. 


Time 

Out 


Time Out diamars 28 di mei Luciano Mazzeo y Lefty Loonstra. 

Nan ta splica mas di exito di Para Taekwondo. 

Nan ta trahando duro oa ta den mihor forma tanto Luciano Nazzeo, 
e coach y Elliott Lefty Loonstra ta mira e progreso cu nan ta contemplando. 

Resultado final Torneo 
di Dam Interinsular ABC 



DEN e weekend cu ta tras di lomba, a tuma lugar e tor- 
neo interinsular ABC, unda Aruba, Corsou y Bonaire a topa 
otro tras di borchi di dam. 

Cada pais a presenta cu 2 team di 2 persona. Bonaire y Cor- 
sou a manda un hungador hubenil mientras Aruba cu ta e 
pais organisador por a participa cu 2 hungador hubenil. 

E promer team di Aruba ta wordo representa door di Mario 
Jansen y Annelaine Jacobs. Segundo team di Aruba door di 
Octavio Croes y Delbert Alexander. 

Hungador hubenil di Aruba ta e rumannan Alan y Angel 
Suarez. 

E weganan a tuma lugar den e members lounge di Playa 
Linda Resort. 

Diabierna 2 rond a wordo hunga y diasabra 2 rond. 
Diadomingo tawata tin entregamento di premio na e gana- 
dornan. 

Na promer lugar a termina Corsou cu un total di 15 punto 
den e 2 teamnan conta hunto. 

Un team di Bonaire so (Bonl) a tabla un team di Corsou 
(Cor2). Corsou a gana tur e otro encuentronan. 

Na di 2 lugar, a termina Bonaire. Aruba-2 a tabla 2 wega cu 
Bonaire. 

Den sección hubenil, Aruba a bay cu e promer lugar. Alan 
a tabla un wega so, contra su ruman y a gana di Corsou di 
Bonaire. 

Na di 2 lugar tawata tin un empate entre Angel Suarez di 
Aruba y Virginio Cicilia di Bonaire. Angel tawata tin 3 wega 
empata y Virginio 1 gana, 1 tabla y 1 perdi. 

Pa kibra enpate, nos a check kende tin mas wega gana. Vir- 
ginio Cicilia di Bonaire a keda e ora na di 2 lugar y Angel di 
Aruba na tercer lugar. 

Den e sección di adulto di e teamnan, nos a saca e promer 
3 lugarnan individual. 

Na promer lugar a sali Mijail Eisden. Mijail a gana tur su 
weganan y a score 8 punto for di 4 partido. 

Na segundo lugar, tawata tin un empate entre Carlos Lor- 
evil di Corsou, Norwin Lau di Bonaire, Richinel Anthony 
di Bonaire y Silvio Blijden di Corsou. Nan tur 4 a score 
5 punto for di 4 partido. Carlos y Norwin a hunga den e 
promer team y ta e promer hungador den e team. Dus nan 
a haya contrincante mas fuerte. E team di Corsou a gana 
mas punto cu e team di Bonaire y asina Carlos a bay cu e 



segundo lugar y Norwin Lau cu e tercer lugar. 

Best scorer pa Aruba tawata Octavio Croes. E la gana 1 wega 
y tabla 1. 

Durante entregamento di premio, Corsou y Bonaire a elogia 
Aruba pa e bon organisación di e torneo ABC. Otro aña 
Bonaire ta na beurt pa organisa esaki. 

Tambe a wordo menciona cu Aruba ta e pais cu a propone 
e encuentro ABC aki, na 2004 y ta e promer pais cu a or- 
ganisa e torneo ABC aki. Esaki a bira un éxito, cu después 
di 15 aña, ainda esald ta tumando lugar. 

Club di dam Arowak, lder a gradici Comision di Subsidio, 
Lotto pa deporte, Playa Linda Beach Resort, Eagle Town 
Center, FCCA, Arubabank y SETAR cu a subsidia y sponsor 
e evenemento ald pa Aruba. 

E Best Fighter den Super Champion Cup 


AYLEEN van Geene, Ingomar Jacobs, 
Rushineldy Lejuez, Roderick Tromp, Guadal- 
oupe Amador y Rouel Baarh a sali Best Fighter. 
Diasabra ultimo Stichting Impact Taekwondo 
Martial Arts & Sport Foundation a organisa 
Super Champion Cup cu participacion di 5 
skol di Taekwondo y tabatin 6 mihor bringador 
den 3 diferente categoria. 

Ayleen van Geene di Stichting Impact Tae- 
lcwondo Martial Arts & Sport Foundation a 
haci su cos un biaha mas, mustrando un Tae- 
lcwondo di nivel pa mira. E hobencita di apenas 
10 aña a bira e globe trobber mas jong den his- 
toria di Taekwondo na Aruba y su mayornan 
ta busca e mihor pa nan yiunan y ta apoya nan 
den tur campeonato di Taekwondo. 

Stichting Impact Taekwondo Martial Arts 
& Sport Foundation tabata grandi cu 3 Best 
Fighter: Ayleen van Geene, Ignomar Jacobs y 
Rouel Baarh. Nan a haci un impacto grandi 
den e campeonato y e 3 refereenan interna- 
cional Master Moices Dumfries, Master Augy 
Tromp y Master Eric Barry a scoge nan como 
Best Fighter. 

E Rookie Roderick Tromp di Brazil Taekwondo 
Stichting a sorprende e refereenan cu su tec- 
nicanan inespera. Guadaloupe Amador a bin 
di atras ganando su pelea den e categoria di 
junior. 

Stichting Impact Taekwondo Martial Arts & 
Sport Foundation ta felicita tur hende cu a 
yuda pa asina e campeonato por tabata un exi- 
to. 


Nathan Fradl, lcende ta un di e faboritonan 
di Stichting Impact Taekwondo Martial Arts 
& Sport Foundation a wordo lesiona un biaha 
mas y lo no por participa den e campeonato 
di San Nicolas Taekwondo Center y Shaquille 
Barry tabata train pa su revancha contra dje. 

Recompensa pa informacion 


WILLEMSTAD - Den oranan di madrugá di dia 31 di 
januari 2019, a tuma lugar un intento di ladronisia bou 
di condicionnan pisá, caminda por lo ménos 4 homber lo 
a trata na saca sén for di un bancomático. 

E bankomático aki ta ubiká den e edificio di Botica Tera 
Korá. Durante e acto por mira claramente con tres tipo 
cu cara y gran parti di nan curpa cubri, ta drenta den e 
espacio di e bancomático. 

Haciendo uso di gas y vuurwerk, nan ta causa explosion 
n’e bancomático cu e intencion pa saca placa for di dje. 

E explosion tabatin un destruccion enorme como resul- 
tado, di tanto e edificio den cua e bancomático tabata 
como e edificio di botica Tera Kórá. 

Riba e video por mira con e tres sospechosonan ta drenta 
den e espacio y destrui e mashin. 

Sospechoso #1 tabata bisti cu un jas di (winter) color 
blou, cara y wowo tapá cu un paña blanco. E ta tin un 
kéds preto cu tres raya blanco di marca Addidas; carson 
di entrená colo blou scur di marca Reebok, oloshi blanco 
na su man robes y tambe e tin un tatuahe n’e parti abou 
di su póls drechi den forma di un léter óf cifra. 

Sospechoso #2 ta bisti cu un hoody (Tshirt cu capuchon) 
coló shinishi. Por mira claramente cu e tipo aki tin ca- 
beinan di dread basta largo lorá den e hoody. 

Esalci tabatin un jeans colór scur, faha color crém y un 
kéds blanco cu shinishi di marca Nilce 7R. 

Sospechoso #3 tabatin un péchi preto di marca Addidas 
y cara tapá cu un paña preto. E tabatin un “jacket” manga 
largo color preto di bólter, di marca Addidas y un jeans 
color córá y un kéds color shinishi di marca Nilce Jorden. 
Tambe e tabatin un handschoen color oraño y preto bisti. 

Den cuadro di e investigacion ta pidi comunidad coop- 
eracion pa yuda identificá p’asina por detené e sospecho- 
sonan. 

Ministerio Publico den cooperacion cu banconan lokal 
a pone un suma di 5 mil florin (fls 5.000,-) disponibel, 
p’esun cu por duna informacion cu por trece solucion den 
e caso aki. 

E liña anónimo pa duna informacion ta 108. 

Reunion a cuminsa 'cañon' 

Oficina di Sociale Zaken ta trampa pa coy djaka! 


WILLEMSTAD. E promé reunion di parlamento dje siman 
aki a cuminsa cu basta vuurwérk den direccion di Minister 
Hensley Koeyman kende a hay’e confrontá cu parlamenta- 
rionan brabo pa sa ta ki dia e calvario di oficina di Sociale 
Zaken ta caba porfin pasobra no solamente e ta causando 
daño na salud dje personal pero cu despues di tanto fayo 
asina ta mas caro so e aventuranan aki a costa gobierno. 
Koeyman den pasado a culpa firmamento di contrat pa loco 
di parti di mandatarionan di Pueblo Soberano siendo cu 
e mes a forma parti dje coalicion pero a scohe pa keda di 
manera cu awor e mester carga responsabilidad pa e mal 
maneho dje tempo aya. 

Ademas gobernacion ta continuacion asina e miembro Car- 
olina a record’é. 

Na principio dje ruenion sr. Cooper lder a tene un debate 
amplio riba tur edificio di gobierno en comparacion cu es- 
unnan cu SOAW alkila pero coalicion a bóm e proposicion. 
Presidente a bisa bon cla cu a papia riba alkiler dje edificio 
di Tauber y no riba otro tema riba cual minister Koeyman a 
pidi chéns pa papia pa duna aclaracion riba algun concepto 
robes cu ta circulá. 

Koeyman a splica cu pa gobierno ta masha importante pa 
por tin edificio cu ta propiedad di gobierno mes pa traha 
den dje y ta trahando riba e punto aki hasta cu tabatin pre- 
sentacion di un architecto cu a haci analisis di tur edificio 
di gobierno con ta bay anda cu acomodacion di oficinanan 
di gobierno. 

Y manera customber e asunto a keda na aros y coco. 

Ta fo’y tempo di gabinete Schotte a bin ta papia riba uni- 
ficacion di tur edificio di gobierno den un edificio central 
pero biento a bay cu tur palabra. 

Koeyman a splica cu un edificio central ta cumbini gobierno 
pasobra ta busca hipoteca traha edificio moderno y por hiba 
maneho edificio caminda servicionan cu tin coneccion cu 
otro ta hunto cu otro. 

E minister a splica tambe cu promé cu e accionnan a cumin- 
sa na SOAW ela aserca ARBO, cuerpo di bombero y tur in- 
stancia cu por aporta na resolvé e problema dje trahadonan. 
Ela refuta cu ela scohe pa actua na banda dje doño dje 
edificio pero e minister a refutá esald pasobra l<d mishi e ta 
amigo dje doño. 

Ela admiti cu fo’y trempan a hinca demaciado hende den e 


edificio y ora a cera casnan di bario a próp mas hende den 
e edificio loke a pone cu a saca e térmometer di aire condi- 
cioná for di control. 

Ta bin aserca cu tin holó desagradabel den Punda cu ta pen- 
etrá den e edificio pero ela pidi expertonan pa cera cabes pa 
resolvé e situacion. 

Tin holor desagradabel den Punda cu ta penetra den e edi- 
ficio. 

CAROLINA A LA CARGA 

Ora a yega momento pa e miembro di MFIC, Carolina, pa- 
pia ela habri afó aunke ela haci dos start falso papiando riba 
otro tema cu no tin di haber cu e edificio di Tauber: 
Presidente a hala su atencion y ela coregi su curso y a man- 
tene na punto di agenda. 

Ela cuminsa pa pidi si gobierno tin maneho di hurmento di 
edificio pasobra dia a drenta den e edificio tabatin djaka cu 
pushi den e lugá. 

Ademas e lugá no tabatin salida di emergencia ni rapórt di 
siguridad di bombero y e kier mira e rapórt di brandweer cu 
e minister a mencioná pasobra ora mira cuanto SOAW ta 
paga na acomodacion pa su personal mester bólto delaster 
tabla pa saca afó con ta gasta e suma di 2.6 miyon florin pa 
aña na alkiler. 

E ta haya cu na lugá di mal inerto placa den edificio bieu 
por a yuda hendenan cu tin cas di FKP cu ta den situacion 
deplorabel pasobra awe nos ta tres aña mas despues y e 
situacion ta igual of pió. 

E parlamentario a pidi tur e contratnan di huur di SOAW 
cu a cera ultimo dos añanan cu ta pendiente pa firma y cua 
edificio ta pará bashi y tóg ta paga alkiler y ken ta doño di 
Tauber Building. 

E kier sa ki te diferencia entre e contractnan di 2015 y 2016 
y esunnan dje aña ald. 

Un dato curioso cu ela cuestiona ta cu si ta berdad cu ta pa 
motibo di e edificio di Tauber a surgi un discucion entre e 
Secretario General di Sociale Zaken y e directur di sector te 
cu e Secretario General a tuma su retiro. 

Y masha importante ela haya pa tende dicon e minister no 
a tene destaho publico pa mira si tin mas hende cu tin edi- 
ficio cu nan kier alkila cu gobierno. 

Pa posecion di arma: 

Criado di bestia y marihuana tin cu 

sinta 20 luna di Castigo 



WILLEM STAD . Nathaniel Gaari ta un cuidadano 
di 40 aña di edad cu autoridadnan a gara cu arma di 
candela y cultivando un plantacion di marihuana, mas 
un cantidad di e mesun droga den su poder. Tabata dia 
13 di maart 2019 cu polisnan a haya Nathaniel Gaari 
cu 414 planchi di marihuana, mas un saco cu 560 gram 
di marihuana. 


Ademas e acusado Gaari tabatin un arma di candela cu 
un cantidad di municion. 

Remarkabel ta e hecho cu Nathaniel Gaari den sala di 
corte a presentá e storia di customber cu ta den mondi 
ela haya e arma di candela hunto cu un enorme canti- 
dad di municion. 


Hues mr. Gruijters mesora a bisa di no ta kere e sto- 
ria ey, pero a para cu santo pasenshi scucha Nathaniel 
Gaari conta su cuenta di hadas. 

Nathaniel Gaari, manera el a pretendé, tabata canando 
den mondi y direpente a reys riba un paki cu tur cos 
aden, esta tanto e arma mes como e municionnan, (137 
en total). 

Principalmente e cantidad di municion ta asina tanto 
cu hues a expresá e sospecho cu Nathaniel Gaari po- 
siblemente lo ta dil den arma di candela tambe. Segun 
e acusado 4 pa 5 dia el a lceda cu e arma di candela y e 
municion promé cu autoridadnan a pone man riba dje. 



Pa loke ta trata e marihuana, segun Gaari esey tabata 
pa uzo propio pa fria doló na su curpa. 

Den pasado polisnan a tira riba Nathaniel Gaari y el a 
keda heridá na su tripa, segun Gaari fo’i dje tempo ey 
el a sigui biba cu hopi creceché. 

Den sala di corte djabiérna ultimo Gaari a demostrá 
hues na unda balanan di polis a dal y cu e mester a laga 
haci operacion. E acusado a sigui bisa cu e mes a dicidi 
di cultivá marihuana, pa uzo propio. Marihuana ta un 
santo remedi pe. 

Ademas e tin un crio bastante grandi di carné y cabrito, 
pero awor cu el a cay cerá su esfuersonan ta cayendo 
na awa, pasobra no tin ningun hende cu por atendé 
cu su bestianan. Hues a haya e cantidad di marihuana 
demaciado hopi pa uzo propio y asina ey no ta exclui 
cu Nathaniel Gaari lo mester tabata den e negoshi di 
marihuana. 

Algu hopi straño ta cu na momento cu polis a yega na 
porta di cas di e acusado a hañ’é cu e arma di candela 
den su man. 

Enfin, fiscal a demandá un Castigo di prizon di 30 luna 
di cua 6 luna condicional. 

Abogado mr. VS. La Fleur a consentrá riba e circun- 
stancia personal di e acusado, mustrando cu e ta den un 
lucha enorme pa tene cabes riba awa. 

Finalmente Nathaniel Gaari a pidi su disculpa, must- 
rando cu no tabata su intencion pa keda cu e arma di 
candela. 

Hues finalmente a conclui na un Castigo di prizon di 
30 luna di cua 10 luna condicional y un periodo di 
prueba di 3 aña. Tanto e arma di candela como e mari- 
huananan lo lceda sacá for di circulacion. 

"The Great Boolchand's Heyst" 

Dominiccmo Martis Cruz den corte 



WILLEM STAD . Hues mr. D. Gruijters a trata e caso 
di un robo grandi cu a tuma lugá den e negoshi Bool- 
chand’s situá den Zeelandia. Esalci a sosodé Pasco aña 
pasá, anto como protagonista principal e cuidadano Ge- 
rower Martis Cruz di 22 aña di edad, nacé na Republica 
Dominicana. 

Doño di e negoshi pa medio di un abogado a mustra 
cu Boolchand’s despues di e robo a lceda prácticamente 
plumá, como tal e balor di mercancianan hórta ta cal- 
culá na e suma di 507.500 florin y a inclui laptops, 
tablets, un enorme cantidad di telefon y holoshinan cu 
nan a bende cu otro hende. Pero segun e abogado mes- 
ter tene cuenta tambe cu e enorme daño cu a keda hasi 
na mobilario y otro interior di e negoshi. 

E abogado a presentá splicando cu seguro New India, 
caminda Boolchand’s tabata sigurá a paga un suma 
grandi, pero di e manera alci ta buscando e placa bék 
for di e acusado. Remarcabel ta cu e abogado no tabatin 
su documentonan bon prepará, supstancia cu e infor- 
menan nesesario. 


No tabatin pruebanan di pagonan cu a tuma lugá ni e 
daño no tabata suficientemente describi y argumentá. 
A papia di sumanan grandi y di tur manera e abogado 
lo no por a pidi mas cu e suma máximo di 50.000 florin 
na daño y perwisio. Pero ni e parti alci no tabata debi- 
damente atendé. 

E acusado den sala di corte a bisa cu tin corupcion den 
henter e asunto alci, pasobra den mondi ela laga hopi 
mercancia atras cu otronan a piki bay cuné, ademas tin 
e pretencion cu nan a hórta cierto cosnan cu e no sa 
absolutamente nada di dje. 

Di tur manera ta parce cu Gerower Martis Cruz a cera 
cabes hunto cu algun Venezolano y Colombiano pa 
sakiá Boolchand’s, roba e lugá pa lag’é bashi patras. 

E acusado a pretendé cu su responsabilidad den e robo 
alci tabata unicamente di vigilá caya, tira un bista pa e 
robo por a cana ‘smooth’ sin mucho obstáculo. Hacien- 
do esalci miéntras su cómplisenan por a hórta bay gol. 
Gerower Martis Cruz a bisa cu ta problemanan finan- 
siero a hink’é den e ladronicia grandi aki cu a tuma lugá 
den Boolchand’s, Pasco aña pasá. 

E tin cu sinta 20 luna 

Castigo di prizon a hinca Dominicano den problema 


WILLEMSTAD. E problemanan cu e Dominicano 
Gerower Martis Cruz tin cu husticia a cuminsá na mo- 
mento cu Gerower Martis Cruz a menasá un bisiña, 
pone cu el a cai cerá. 

Dje el a sali fo’y prizon sin pariba sin pabou. 

E kier a sigui bay skol, pero sin e papel di bon conducta 
esaki no tabata posibel. 

Asina cu e sali fo’y prizon e kier hisa bela bay Hulanda 
pa siña pa panadero, aki na Corsou ta masha dificil pa 
haya trabou. Den sala di corte Gerower Martis Cruz a 
sigui ripiti cu e caso dje gran robo na Boolchand’s aki 
ta hole corupcion, pasobra tin hopi mentira ta bini pa- 
dilanti. 

Por ehémpel nan ta papia di holoshinan cu lo a lceda 
hórtá, pero di esey e no sa absolutamente nada el a bisa 
den sala di corte. 

Anto pió ainda ta e hecho cu polisnan mes a cumpra 
hopi di e articulo y mercancianan hórtá. 

E cosnan hórtá final di cuenta a plama den henter Cor- 
sou, rónd Caribe, na Hulanda e acusado a sigui splica. 
Pero ta manera ta riba dje tur precion y exigencia a bin 
concentrá. 

Tin hopi gañamento den e suceso aki, Gerower Martis 
Cruz a sigui bisa hues, anto pa ilustrá el a splica di a 


bende un chines masha hopi telefon y tablet mes, pero 
esaki tóch a pretendé serca polisnan cu ta un telefon 
hórtá so el a cumpra serca Gerower Martis Cruz. 
Caminda cosnan a bruha pisá den sala di corte na des- 
bentaha di Gerower Martis Cruz ta momento cu hues y 
fiscal a para keto na un vehiulo Mitsubishi cu e acusado 
alci a cumpra pa e suma 11.000 florin, esaki cu e pla- 
canan di producto y mercancianan bendé di loke a lceda 
hórtá den Boolchand’s. 

Pa cuminsá Gerwer Martis Cruz a pretendé cu el a haya 
poco beneficio di e robo grandi, apénas 8000 florin. 
Pero awor ta resultá cu despues di e robo el a keda cu 
asina tanto placa cu e por a cumpra e vehiculo. 

Promé cu esey Gerower Martis Cruz y su mama a pre- 
tendé cu ta un auto cu e tabata huur pa 35 florin pa dia. 
Fiscal finalmente a pidi pa confiscá tanto e vehiculo 
como un scooter cu Gerower Martis Cruz tin, anto 
tambe el a haya un Castigo di prizon di 30 luna di cua 
6 luna condicional y un periodo di prueba di 3 aña. 
Hues a bay completamente di acuerdo cu peticion di 
fiscal señora mr. e de Groot y tambe a rechasá e peti- 
cion pa daño y perwisio pa falta di suficiente substan- 
cia cu pruebanan contondente. Gerower Martis Cruz lo 
haya guia di Reclassering 


Capitan di barco enezolano 
indocumento kier a yega Corsou 


WILLEMSTAD. Diahuebs ultimo e Centro di Res- 
cate y Cordinacion di Wardacosta a detectá un boto 
sospechoso riba radar. RCC a informá e cutter Jaguar di 
Wardacosta pa e bay na e localidad. 

E tripulacion di Jaguar a informá cu e boto cu e nóm- 
ber “E1 Poder de Dios”, tabata na caminda pa Corsou 
cu mercancia na bordo. Douane tambe a ser notificá y 
Jaguar a compania e boto pa drenta haf pa bay Douane. 
Durante cóntról di Douane riba e boto a haya e Capi- 


tan cu documentonan di despacho di Colombia falso. 
Wardacosta ta informá cu tin cóntrólnan riba tur boto 
di Venezuela y Colombia cu ta drenta óf sali haf pa 
cumpra óf bende mercancia. 

E trabounan di chekeo ta ser ehecutá den colaboracion 
cu Koninklijke Marechaussee, Douane y ‘port authori- 
ties’ di Aruba, Corsou y Bonaire. Tur boto mester tin 
nan documentonan vigente y original hunto cu nan. 
Wardacosta ta atverti cu si personanan no mantene nan 
mes na regla nan por ser detené. 

Expertonan local lo haci lo maximo pa 
facilita operacion di nos Refineria 


WILLEMSTAD. E busceda pa 
un partner stratégico pa nos re- 
fineria ta canando conforme e plan- 
ificacion cu Program Management 
Office (PMO) di Refineria di Cor- 
sou (RdK) a stipulá pa cana. 

E proceso ta den e fase caminda par- 
tidonan interesá ta bishitá e instala- 
cionnan pa nan mes tuma nota di e 
refineria. 

PMO ta sigui, manera a indicá for 
di comienso, papiando cu mas par- 
tidonan potencial cu ta interesá den 
nos refineria. 

Refineria di Corsou miéntras tanto 
ta haci tur lolce ta na su alkanse pa 
percurá cu e refineria por operá y 
asina cumpli cu su debernan princi- 
palmente cu su empleadonan. 

No opstante tur esfuerso cu Refineria 
di Corsou ta haci, mester realisá y 
suprayá cu esun cu finalmente ta re- 
sponsabel pa contratonan di opera- 
cion, incluso personal di e refineria, 
ta keda Refineria Isla. 

Debidamente por tuma nota cu tin 
interes den nos refineria. 


E ampliacion di e mandato di ne- 
gociadónan, caminda hasta ta hacié 
posibel pa interesadonan tin accion 
den e refineria, sigur a contribui na 
alsa e interes di partidonan poten- 
cial. 

E delegacion negociadó PMO a 
logra y ta papiando cu vários par- 
tido interesá den nos refineria. 
PMO ta atendé tur e interesadonan 
conforme un prosedura bon deliniá 
cu mester garantisá cu nos ta logra 
asercamento cu partidonan serio. 
Durante di e próximo periodo por 
spera mas bishita di partidonan in- 
teresá. Pa finalmente esaki hiba na 
acuerdo inicial di entendimento pa 
por negociá. Tur cos ta canando ai- 
nda cu bista riba logra un transicion 
ora e contract actoal di operacion di 
nos refineria cu PDVSA vense. 

Mientrastanto Refineria di Corsou 
a continuá cu su esfuersonan pa por 
facilitá e operacion di e refineria. 

E esfuerso y logro di e exoneracion 
di e sancionnan pa companianan lo- 
cal RdK, CRU y CUROIL ta facilitá 
operacion di e refineria. 


SJftcpeace oj^ad, 

which transcends all understanding, 
will guard your hearts & minds. 



Ta trahando tambe deligentemente 
pa bende e lolce e refineria tin na 
producto pa asina generá suficiente 
fondo pa e compania por cumpli cu 
su debernan ante p.e. su emplead- 
onan, conforme nan acuerdonan 
laboral te na momento cu e contract 
terminá. 

Den esaki mester apuntá si cu ta 
prerogativo di Refineria Isla lcen e 
ta haci negoshi cuné. 

Mescos tambe mester suprayá cu ta 
Refineria Isla tin relacion laboral cu 
empleadonan. 

Refineria di Corsou lo sigui haci 
tur esfuerso pa facilitá e operacion 
di e refineria alfin cu tin sufisiente 
ingreso pa e refineria cumpli cu su 
compromisonan, incluyende man- 
tencion di e plantanan. 



‘JuK&iciC 1 i¥ot*te & 


Gradiçimento 


Nos kier gradici un y tur pa e atencion, asistencia na 
ora di condolencia y entiero, palabra di consuelo, 
whatsapp, flor, krans, carchi y yamada cu nos a ricibi 
despues di fayecimento di nos mama stima 



Ada Lesbia 
de Haseth-Raven 

Nos ta inmensamente gradici pa e bon cuido di Dr. 
Marcel Ho-Kan-You y Huisartsenpraktijk van Trigt. Boso 
atencion ta un gran consuelo pa nos. 

Famia de Haseth-Raven 
Oranjestad, 25 di mei 2019 

A$f,a 

'ptM&uU Á Hotvuf 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu dolor na nos curason, nos kier anuncia fayecimento 
di nos ser keri: 



Maria M. L Bislik 

Mihor conoci como “Dina” 

"08-12-1953 - 127-05-2019 

Na nomber di su: 

Tata: 

tDoen Bislik 
Mama: 

tAnnie Bislik-Croes 
Rumannan: 

Estanislau R.M. “Mai” y Marianita A. 

“Nita”Bislik-Feliciana 

tSevero L. “Joonchi” Bislik 

Seferino R. “Sa” y Margriet Bislik-Feliciano 

Bernadina M.D.C. “Poppy” Gilhuys Bisliky John 

Gilhuys 

Amigonan di cas: 

Rosa y Elsi Kelly y Belina 

Rumannan di cas: 

Edwin Arendsz y Bano Lopez 

Primo(a)nan, amigo, conocirnan y bisiñanan. 

Sobrino(a)nan: 

Silvester Jr., Jeffrey, Nick, Andry-Ann, Felipe “Checo” 
Wernet, Janine, Janette, Severick, Gidry, Sandry, 
Murielle, Errol, Jonathan 

Ihanan: Ivy Geerman y Janine Bislik 
Pepe: Patricia Werleman y tCornea Croes 
Padrino: tOmo Mai Bislik 

Demasfamia: Bislik, Croes, Lopez.Dirksz, Feliciana, 
Feliciano, Petrochi, Gilhuys, Yrausquin, Albertsz, 
Arendsz, Herrera, de Palm, Lejuez, Winterdaal, Lee, 
Maduro, Kelly, Rudolfo, Oduber, Celaire, Bikker 

Ta invita pa acto di condolencia y entiero cual lo tuma 
lugar diaranson 29 di mei 2019 na Aurora Funeral 
Home di 12or pa 2or di atardi despues na Misa 
Inmaculada Concepcion na Sta Cruz di 2’or pa 4’or di 
atardi, 

Despues lo sali pa Santana Catolico na Sta Cruz. 

Nos disculpa si den nos tristesa nos por a lubida algun 
famia of conocir. 




Aurora 





pUitenai 


Dios tawata sabi, den Su Sabiduria grandi, cu E ta tur caminda, sinembargo 
El a pone su yiunan chikito bou di encargo y cuido di un mama cu ta stima. 
“HACI PA BO MAMA Y BO TATA TA CONTENTO; 

HACI PA ESUN CU A CARGA BO DEN SU SENO SINTIE ALEGRE” 
(Proverbio 23:25) 

Cu un tristeza hopi grandi na nos curason nos ta participa cu a bolbe pa cas 
di su Tata Creador, nos Dushi y Precioso Mama, Wela, Bisawela y Ruman: 


Sra. Eleonora 
Petrocchi -Donata 

Mihor conoci como “Aurita” 

Viuda di Sr. Campy Petrocchi 
*26 - 11 - 1932 f21 - 05 -2019 

Na nomber di su yiunan: 

Sra. Greta (Lenny) y Sr. Ety Arendsz- Petrocchi y famia 
Sra. Erica (Luchi) y Sr. Eric Filiciana-Petrocchi y famia 
Sra. Lila Petrocchi 

Na nomber di su nietonan: Lianne Arendsz 

Dante Arendsz 

Lizzi Arendsz 

Angelo Filiciana 

Sulissa Filiciana 

Na nomber di su bisanietanan: DAngeline Arendsz 
Nanny Filiciana 

Na nomber di su rumannan: t Elsira Donata 
t Sra. Adelinda y tSr. Alberto Petrocchi-Donata 
t Sra. Bernadetta y tSr. Toochi Hermans-Donata 
t Sr. Jose Olindo y Sra. Vda. Grace Donata-Werleman 
t Pina Donata 

Sr. Ovito y Sra. Nina Donata-Chung 
Sra. Lena y Sr. Rafael Boekhoudt-Donata 


Na nomberdi su subrino(a)nan: Sra. Lourdes (Tica) Petrocchi y yiu 
Sra. Gerdwina (Lichi) Petrocchi y yiu 
Sr. Joslyn Petrocchi 

Sra. Nury y Sr. Cadir Lampe-Petrocchi y yiu 

Sr. Lico y Sra. Astrid Hermans-Hemandez y yiunan 

Sr. Rino y Sra. Mirna Hermans-Jacquin y yiunan 

Sr. Lutico y Sra. Janine Hermans- Boezem y yiunan 

Sr. Joselito Donata y yiu 

tSr. Lino Donata y yiunan 

Sr. Eriberto Donata 

Sra. Genevieve y Sr. Omar Regazzoni-Donata 

Na nomberdi su ihanan: Sra. Tinachi Simon-Boekhout 

Sra. Marieta Croes 

tSr. Carlo Croes 

Sra. Fela Angela-Flanegin 

Sra. Milva Koolman-Flanegin 

Sra. Tca Petrocchi 

Sra. Gala Maduro-Brete 

Sra. Genevieve Regazzoni-Donata 

Sra. Lianne Arendsz 

Hopi stima mescos cu nieta: Rose Figaroa, Armando Lugo y Noélla 

Hopi stima mescos cu subrina: Lidwina Figaroa 
Angelique De Sousa 

Su bon amistadnan Aprecia y Stima manera Famia: 

Sra. Vda. Mimi Maduro-Robert 

Sra. Elaine Maduro 

Sra. Vda. Maria Donata-Ras 

Sr. Gerard Simon y famia 

Sra. Lenny Koolman y yiunan 

Sr. Willy y Sra. Eudo Richardson y yiunan 

Sr. Daddy Roos y tamia 

Sra. Edeline De Cubayyiunan 

Sra. Gwen y Sr. Eduard Osepa-Hewitt 

Sra. Norma Lacle 

Sr. Omar Boekhoudt y Sra. Annie Kock 
Sra. Anna y Sr. Christian Saponara-Grassia y yiu 
Sra. Vda. Enid Marquez y yiunan 
Sra. Vda. Sita Roos 

Sr. Teechi y Sra. Juliana Dabian y famia 

Su ayudantenan: Sra. Julissa Boekhoudt-Ramirez 
Sra. Gloria Hernandez 
Sra. Maria Geerman 

Tur prima y primonan Stima y Famia. 

Demas famianan Petrocchi, Donata, Arendsz, Filiciana, Flanegin, Navas, 
Hermans, Werleman, Chung, Boekhoudt, Boekhout, Ras, Brete, Robert, 
Hemandez, Jacquin, Boezem, Regazzoni, Lampe. 

Ta invita turfamia, primo y primanan, bisiñanan, amistadnan y conocirnan pa 
asisti na acto di entiero cu lo tuma lugar Diamars 28 di Mei 2019 di 2.30pm 
- 4.00pm na Misa Pro - Cathedral San Francisco na Playa. Despues lo sali 
pa santana Catholico na Playa. 


Aujora 

HP*- 

putt&ud & 0te*tu ttony 


Dios ta nos refugio, 

E ta nos fortalesa, 

El a resulta un yudador den mester, 
Salmo 46:1 

Cu dolor na nos curason nos ta anuncia 
fayecimento di nos ser keri: 



Cadencia Pierre 

Mihor conoci como “Cadens” 
"01-05-1948-103-05-2019 

Entiero a wordo posponi te un proximo aviso 


Aujora 

vpo- *- - 

PtM&ud Á 

Gmdiçimento 


Su mayornan, yiunan, rumannan, tanta- y omonan, 
sobrinonan, famianan na Merca, Peru, Spaña, Hulanda, 
y demas famia kier a gradici tur esnan cu na un of otro 
manera a demostra nan atencion y sosten durante 
fayecimento y entiero di: 



Luz Manuela 
Aranibar Villacorta 

(Mihor conoci como Lucy) 

Na mes momento kier a gradici tur hende cu via di 
Facebook, Messenger, WhatsApp, telefon, email, 
carchi y combersacion personal, a sa di consola nos 
cu nan palabranan di convivencia 
Un danki special na: coleganan di trabou Total Service, 
Ling & Sons, Fundacion Peruanos Fiestas Patrias y 
Mary Joan Foundation, 

y finalmente, danki tambe na tur famia, amistad y 
conocir cu a mustra nan cariño na Lucy y tabata tey pa 
nos den tur circumstancia, 

Nos disculpa si den nos tristesa nos a lubida algun 
persona, 

Mainta 


E unico corant GRATIS 


Abona awo 



Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 

DIAJUEBES 30 DI MEI 


DIA DI ASENCION 



* Descuento no ta valido ariba esnan cu tin decuento riba dje caba, volume discounts, productonan di departamento di staal y cement. 


















